
รายงานการประชุมสภา อบต.ชะอวด
สมัยวิสามัญ   สมัยที่ 1 ประจำปี พ.ศ. 2559
วันที่  31   พฤษภาคม  2559   เวลา 09.30 น.
ณ ห้องประชุมสภาองค์การบริหารส่วนตำบลชะอวด (สวนสมเด็จเจ้าฟ้าจุฬาภรณ์)
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายวิเชียร  สงเสน
	ประธานสภา อบต.
	วิเชียร  สงเสน
	

	2
	นายวิรัตน์  ชูเขียน
	รองประธานสภา อบต.
	วิรัตน์  ชูเขียน
	

	3
	นายเล็ก  สุขเนาวรัตน์
	ส.อบต.หมู่ที่ 1
	เล็ก  สุขเนาวรัตน์
	

	4
	นายจรุง  ปิยวิทย์
	ส.อบต.หมู่ที่ 9
	จรุง  ปิยวิทย์
	

	5
	นายประภาส  แนมใส
	ส.อบต.หมู่ที่ 10
	ประภาส  แนมใส
	

	6
	นายนิพนธ์  สุขขนาน
	ส.อบต.หมู่ที่ 3
	นิพนธ์  สุขขนาน
	

	7
	นายสุวิทย์  รักรอด
	ส.อบต.หมู่ที่ 7
	สุวิทย์  รักรอด
	

	8
	นายอดุล  หนูเดช
	ส.อบต.หมู่ที่ 4
	อดุล  หนูเดช
	

	9
	นายประภาศ  อินทร์ศวร
	ส.อบต. หมู่ที่ 4
	ประภาศ  อินทร์ศวร
	

	10
	นายเสถียร  วันรัตน์
	ส.อบต.หมู่ที่ 3
	เสถียร  วันรัตน์
	

	11
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง
	

	12
	นายทวี  ภารชาตรี
	ส.อบต.หมู่ที่ 5
	ทวี  ภารชาตรี
	

	13
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน
	

	14
	นายโสพล  สงสว่าง
	ส.อบต.หมู่ที่ 8
	โสพล  สงสว่าง
	

	15
	นายธนากร  อุ่นสุข
	ส.อบต.หมู่ที่ 9
	ธนากร  อุ่นสุข
	

	16
	นายรณรงค์ เกื้อสังข์
	ส.อบต.หมู่ที่ 1
	รณรงค์  เกื้อสังข์
	

	17
	นายประไพ  คงทอง
	ส.อบต.หมู่ที่ 2
	ประไพ  คงทอง
	

	18
	นางสุจินต์  ทองอำนาจ
	ส.อบต.หมู่ที่ 6
	สุจินต์  ทองอำนาจ
	

	19
	นายปรีดี  จันทร์แก้ว
	ส.อบต.หมู่ที่ 2
	ปรีดี  จันทร์แก้ว
	

	ลำดับที่
	ชื่อ-สกุล
	ตำแหน่ง
	หมายเหตุ

	1
	นายสมบูรณ์  จันทร์แก้ว
	ส.อบต. หมู่ที่ 7
	ลาป่วย

	2
	นายคำนึง  จันทร์คง
	เลขานุการสภาอบต.
	ไปราชการ

	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว
	


	2
	ส.ต.อ.ยงยศ  ดำมี
	รองนายก อบต.
	ยงยศ  ดำมี
	

	3
	นายโสภณวิชญ์  สมทอง
	เลขานุการ นายก อบต.
	โสภณวิชญ์  สมทอง
	

	4
	นายจรัส   นิลทะรัตน์
	หน.สำนักปลัดอบต.
	จรัส   นิลทะรัตน์
	

	5
	นายวิสุทธิ์   เกื้อสังข์
	รองปลัดอบต.
	วิสุทธิ์  เกื้อสังข์
	

	6
	นางยุพิน   ฉิมพลี
	ผอ.กองคลัง
	ยุพิน   ฉิมพลี
	

	7
	นายสุพจน์   สายฟอง
	ผอ.กองช่าง
	สุพจน์   สายฟอง
	

	8
	นางเพ็ญศรี   ดวงจันทร์
	ผอ.กองการศึกษาฯ
	เพ็ญศรี   ดวงจันทร์
	

	9
	นางนงรัตน์  ชุมทอง
	นักวิเคราะห์นโยบายฯ
	นงรัตน์  ชุมทอง
	


	
	

	เปิดประชุม
	เวลา  09.30 น.

	
	เมื่อถึงเวลาประชุม ที่ประชุมพร้อมสมาชิกสภา อบต. ครบองค์ประชุม   นายวิสุทธิ์  เกื้อสังข์ รองปลัดอบต. เรียนเชิญประธานสภา อบต. จุดธูปเทียนบูชาพระรัตนตรัย

	นายวิสุทธ์  เกื้อสังข์
รองปลัด อบต.
	- อ่านประกาศเรียกประชุมสภา อบต.ชะอวด สมัยวิสามัญ สมัยที่ 1/2559
- เชิญประธานสภาเปิดการประชุมและดำเนินการประชุมตามระเบียบวาระการประชุมต่อไป

	นายวิเชียร  สงเสน
ประธานสภา
นายประภาส  แนมใส
ส.อบต.หมู่ที่ 10

นายวิเชียร สงเสน
ประธานสภา
มติสภา
	- กล่าวเปิดการประชุม และดำเนินการประชุมตามระเบียบวาระการประชุม  ดังนี้
เรื่อง การพิจารณาเลือกเลขานุการสภาอบต.(ชั่วคราว)
- เนื่องจากนายคำนึง  จันทร์คง ปลัดองค์การบริหารส่วนตำบล ทำหน้าที่เลขานุการสภาอบต. เดินทางไปอบรมหลักสูตรนักบริหารงานท้องถิ่นระดับสูง ณ ศูนย์ฝึกอบรมคลองหนึ่ง จ.ปทุมธานี ตั้งแต่วันที่ 29 พฤษภาคม 2559  ถึง วันที่ 9 กรกฎาคม 2559  ซึ่งในห้วงเวลาดังกล่าว     อยู่ในระหว่างสมัยประชุมสภาอบต.สมัยวิสามัญ สมัยที่ 1 ประจำปี พ.ศ.2559 และสมัยสามัญ สมัยที่สอง ประจำปี 2559 ด้วย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมจนถึงปัจจุบัน ข้อ 19 ... ในการประชุมสภาท้องถิ่นครั้งใด ถ้าไม่มีเลขานุการสภา ท้องถิ่น หรือมีแต่ไม่อยู่หรือไม่อาจปฏิบัติหน้าที่ได้ ให้สภาท้องถิ่นเลือกสมาชิกสภาท้องถิ่นคนหนึ่งเป็นผู้ปฏิบัติหน้าที่เลขานุการสภาท้องถิ่นชั่วคราว และให้นำวิธีการเลือกตาม ข้อ 13 มาใช้บังคับโดยอนุโลม ดังนั้น จึงให้ท่านสมาชิกได้คัดเลือกเลขานุการสภา อบต.(ชั่วคราว) เพื่อทำหน้าที่เลขานุการสภาอบต.ชะอวด จึงขอให้ท่านสมาชิกได้เสนอชื่อ  ผู้ที่สมควรได้รับเลือกเป็นเลขานุการสภา อบต.ชะอวด(ชั่วคราว) ขอเชิญครับ 
ผมขอเสนอ นายทวี  ภารชาตรี ครับ
-ขอผู้รับรองสภาด้วยครับ
- มีผู้รับรอง 2 ท่าน คือ นายเล็ก  สุขเนาวรัตน์ ส.อบต.หมู่ที่ 10 และนายสุวิทย์  รักรอด       ส.อบต.หมู่ที่ 7  มีท่านสมาชิกท่านใดจะเสนอเพิ่มเติมหรือไม่ ถ้าไม่มีก็ขอมติที่ประชุมใครเห็นชอบว่าให้นายทวี  ภารชาตรี ส.อบต.หมู่ที่ 5 ทำหน้าที่เลขานุการสภา (ชั่วคราว) ขอมติครับ 
เห็นชอบเอกฉันท์


	ระเบียบวาระที่ 1
	เรื่องประธานแจ้งให้ที่ประชุมทราบ

	นายวิเชียร  สงเสน
ประธานสภา
	เรื่อง ประกาศเขตการให้ความช่วยเหลือผู้ประสบภัยพิบัติกรณีฉุกเฉิน ตามที่อำเภอชะอวด รายงานเหตุด่วนสาธารณภัย ด่วนที่สุด ที่ นศ 0418/273 ลงวันที่ 8 พฤษภาคม 2559      ว่าเมื่อวันที่ 5 พฤษภาคม 2559 เวลา 08.10 น.ได้เกิดไฟป่าขึ้นในป่าชุมชนป่าพรุสวนสมเด็จเจ้าฟ้าจุฬาภรณ์ ในพื้นที่ หมู่ที่ 2,3,5,7 ตำบลชะอวด อำเภอชะอวด จังหวัดนครศรีธรรมราช ทำให้ราษฎรได้รับความเดือดร้อน 3,500 คน 850 ครัวเรือน ความเสียหายอยู่ระหว่างสำรวจ นั้น  จังหวัดนครศรีธรรมราช ได้ประกาศเขตการให้ความช่วยเหลือผู้ประสบภัยพิบัติกรณีฉุกเฉินในเขตพื้นที่ดังกล่าวเรียบร้อยแล้ว


	ระเบียบวาระที่ 2
	เรื่อง รับรองรายงานการประชุมสภาองค์การบริหารส่วนตำบลชะอวด สมัยสามัญ สมัยที่ 1 ประจำปี พ.ศ.2559 เมื่อวันที่ 26 กุมภาพันธ์ 2559

	นายวิเชียร  สงเสน
ประธานสภา
	- เชิญประธานกรรมการตรวจรายงานการประชุม ครับ



	นายเล็ก  สุขเนาวรัตน์ประธานกรรมการ
	ท่านประธานสภา, สมาชิกสภาอบต.ทุกท่าน

- คณะกรรมการตรวจรายงานการประชุม ประกอบด้วย นายเล็ก  สุขเนาวรัตน์  ประธานกรรมการฯ นายทวี  ภารชาตรี กรรมการ นายเสถียร  วันรัตน์  กรรมการ/เลขานุการ              - ได้รับการตรวจรายงานการประชุมสภาองค์การบริหารส่วนตำบลชะอวด  สมัยสามัญ สมัยที่ 1 ประจำปี พ.ศ.2559  ซึ่งประชุมเมื่อวันที่ 25 พฤษภาคม 2559  เวลา 14.00 น. ณ ที่ทำการองค์การบริหารส่วนตำบลชะอวด และเห็นว่ารายงานการประชุมดังกล่าวดำเนินการถูกต้องครบถ้วนแล้ว ดังนั้น จึงขอเสนอรายงานการประชุมสภาองค์การบริหารส่วนตำบลชะอวด     สมัยสามัญ สมัยที่ 1/2559  เมื่อวันที่ 26กุมภาพันธ์  2559  มาเพื่อให้สภาเห็นชอบต่อไป

	นายวิเชียร  สงเสนประธานสภา
	- สมาชิกสภาอบต. จะแก้ไข เพิ่มเติมตรงไหนบ้าง เชิญครับ


	นายรณรงค์  เกื้อสังข์
ส.อบต.หมู่ที่ 1
	ท่านประธานสภา, สมาชิกสภาอบต. ทุกท่าน

ผมขอให้แก้ไข หน้า 7 บรรทัด 11 ขอแก้จากโรงเรียนชะอวดวิทยาคาร  เป็น
โรงเรียนชะอวด

	นายวิเชียร  สงเสนประธานสภา
	- สมาชิกสภาฯ ท่านใดจะแก้ไขส่วนไหนอีกบ้าง เชิญครับ
- เมื่อไม่มี ขอมติที่ประชุมรับรองรายงานการประชุมสภา ครับ

	มติสภา
	รับรองเอกฉันท์

	
	

	ระเบียบวาระที่ 3
	การพิจารณาให้ความเห็นชอบร่างแผนยุทธศาสตร์การพัฒนา อบต. (2560 – 2563)

	นายวิเชียร  สงเสน
ประธานสภา
	- เชิญนายก อบต. ครับ

	นายบุญฤทธิ์  แคล้วแก้วนายก อบต.
	เรียน ประธานสภา สมาชิกสภาองค์การบริหารส่วนตำบลชะอวดทุกท่าน กระผม              นายบุญฤทธิ์ แคล้วแก้ว นายกองค์การบริหารส่วนตำบลชะอวด ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบล    ชะอวด เรื่อง การให้ความเห็นชอบร่างแผนยุทธศาสตร์การพัฒนา(พ.ศ.2560 - 2563)  กระผมขอนำเสนอ  ดังนี้     แผนยุทธศาสตร์การพัฒนา เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดแผนยุทธศาสตร์และแนวทางในการพัฒนา เป็นการแสดงวิสัยทัศน์ พันธกิจ และจุดมุ่งหมายที่จะพัฒนาในอนาคต โดยแผนดังกล่าวสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนชุมชน และนโยบายในการพัฒนาท้องถิ่น

เหตุผล เนื่องจากแผนยุทธศาสตร์การพัฒนามีความสำคัญ และจำเป็นต่อการบริหารงานเป็นอย่างมาก เป็นการกำหนดทิศทางพัฒนาในอนาคต อันจะส่งผลให้องค์การบริหารส่วนตำบล สามารถดำเนินการบริหารงานเป็นไปอย่างมีประสิทธิภาพ แก้ปัญหา  ถูกจุด อันเกิดประโยชน์แก่ส่วนรวม และทำให้บรรลุความมุ่งหมาย การพัฒนา 
ระเบียบ/ข้อกฎหมาย -พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม (ฉบับที่ 5)  พ.ศ.2546 มาตรา 46 (1) สภาองค์การบริหารส่วนตำบลมีอำนาจหน้าที่ ให้ความเห็นชอบแผนพัฒนาองค์การบริหารส่วนตำบลเพื่อเป็นแนวทางในการบริหารกิจการขององค์การบริหารส่วนตำบล

-ระเบียบกระทรวงมหาดไทย  ว่าด้วยการจัดทำแผนพัฒนาของององค์กรปกครองส่วนท้องถิ่น พ.ศ. 2548 ข้อ 16 การจัดทำแผนยุทธศาสตร์การพัฒนา สำหรับองค์การบริหารส่วนตำบลให้ผู้บริหารท้องถิ่นเสนอร่างแผนยุทธศาสตร์การพัฒนา ต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้แผนยุทธศาสตร์การพัฒนาต่อไป

จึงเสนอญัตติมาเพื่อให้สภาองค์การบริหารส่วนตำบลชะอวด ได้ให้ความเห็นชอบต่อไป ดังรายละเอียดตามร่างแผนยุทธศาสตร์การพัฒนา (พ.ศ.2560 - 2563) ที่นำส่งให้กับทุกท่านแล้ว   ผมขออนุญาตท่านประธานให้สมาชิกสภาดูในร่างแผนยุทธศาสตร์การพัฒนา   ซึ่งร่างแผนยุทธศาสตร์การพัฒนาได้ผ่านการพิจารณาจากคณะกรรมการพัฒนาอบต.  และได้ประชุมคณะกรรมการ ซึ่งแก้ไขเพิ่มเติม และเห็นชอบจากคณะกรรมการพัฒนา   ซึ่งมีผมเป็นประธาน และในส่วนของแผนยุทธศาสตร์การพัฒนาในฉบับร่าง ท่านสมาชิกได้ไปศึกษา ทำความเข้าใจในส่วนของภาพกว้างๆ ของแผนยุทธศาสตร์ ซึ่งกระผมได้เรียนชี้แจง เป็นแผนยุทธศาสตร์การพัฒนาที่สอดคล้องกับแผนยุทธศาสตร์ของประเทศ และแผนพัฒนาจังหวัด แผนพัฒนาอำเภอ หรือว่าแผนพัฒนาท้องถิ่น ในส่วนของลักษณะของแผนยุทธศาสตร์การพัฒนาก็เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดแผนยุทธศาสตร์และแนวทางในการพัฒนาขององค์กรปกครองส่วนท้องถิ่น ซึ่งเป็นการแสดงวิสัยทัศน์ พันธกิจ และจุดมุ่งหมายที่จะพัฒนาในอนาคต ในส่วนของเอกสารก็ได้ส่งให้กับท่านสมาชิก และในส่วนของการจัดทำรายละเอียดต่างๆก็ได้บรรจุไว้ในฉบับร่างเรียบร้อยแล้ว และในส่วนของรายละเอียดต่างๆ สมาชิกคงจะได้ศึกษาและได้ทำความเข้าใจเรียบร้อยแล้วนะครับ

	นายวิเชียร  สงเสน  ประธานสภา
	รองปลัดอบต.มีอะไรเพิ่มเติมเกี่ยวกับร่างแผนยุทธศาสตร์การพัฒนาไหมครับ เชิญครับ

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน

ผมขออนุญาตเรียนเพิ่มเติมในร่างแผนยุทธศาสตร์การพัฒนา(พ.ศ.2560-2563) ตามที่ท่านนายกได้เสนอญัตติต่อสภา เพื่อพิจารณาเห็นชอบร่างแผนยุทธศาสตร์การพัฒนาองค์การบริหารส่วนตำบลชะอวด(พ.ศ.2560-2563) ในส่วนของรายละเอียดร่างแผนยุทธศาสตร์การพัฒนาตามที่ท่านนายกได้นำเรียนกับท่าน คิดว่าเป็นแผนที่กำหนดแนวทางการพัฒนาในกรอบกว้างๆ จะไม่มีรายละเอียดของโครงการต่างๆ ที่อยู่ในกรอบของยุทธศาสตร์การพัฒนา เนื่องจากว่าแผนยุทธศาสตร์ที่ผ่านมาเป็นระยะเวลา 5 ปี ซึ่งของเดิมจะหมดในปีนี้ ปี 2559 และกรมส่งเสริมฯได้มีการกำหนดให้มีการจัดทำแผนยุทธศาสตร์การพัฒนาขึ้นใหม่ สำหรับแต่ละองค์กร แต่ในฉบับใหม่ที่ทำขึ้นจากเดิมมีระยะเวลาแค่ 4 ปี ซึ่งตามระเบียบของแผนพัฒนาท้องถิ่นที่กำหนดให้มีแผนยุทธศาสตร์การพัฒนา แผนพัฒนา 3 ปี และแผนการดำเนินงาน ดังนั้นปีนี้จึงครบรอบที่จะต้องจัดทำแผนยุทธศาสตร์ขึ้นใหม่ เพื่อเป็นกรอบเป็นแนวทางที่จะนำไปสู่การจัดทำแผนพัฒนา 3 ปี ผมขออนุญาตนำเรียนรายละเอียดเฉพาะในส่วนของยุทธศาสตร์การพัฒนาของท้องถิ่น   ของ อบต.ชะอวด ในส่วนร่างเพื่อที่จะนำไปสู่ในเรื่องรายละเอียดแผนพัฒนา 3 ปี   โดยในยุทธศาสตร์การพัฒนาของอบต.ชะอวดในปีพ.ศ.2560-2563 เราได้กำหนดวิสัยทัศน์   ว่า 4 ปีข้างหน้าประชาชนจะมีคุณภาพชีวิตที่ดีทุกด้าน การสาธารณูปโภคครบครัน นี่คือวิสัยทัศน์ก็คือเป้าหมายที่ ทางอบต.ชะอวดได้กำหนดว่าในอีก 4 ปี ประชาชนจะมีคุณภาพชีวิต  ที่ดี และระบบสาธารณูปโภคจะต้องครบครัน นี่คือเป้าหมายที่กำหนดเป็นวิสัยทัศน์ที่จะเดินไป ของอบต.ชะอวด โดยในกรอบของวิสัยทัศน์จะมีพันธกิจ พันธกิจ ก็คือ พันธะที่เราจะต้องกำหนดแนวทางให้มีตัวการที่จะเดินไปสู่ ให้บรรลุวิสัยทัศน์ หรือจะให้เป็นไปตามวิสัยทัศน์ที่กำหนด   โดยกำหนดพันธกิจเอาไว้ทั้งหมด 15 พันธกิจ  คือ
1. พัฒนาระบบสาธารณูปโภคอย่างทั่วถึง  ทั้งในด้านการคมนาคม  การขนส่ง ระบบน้ำเพื่อการอุปโภค บริโภคและน้ำเพื่อการเกษตร
2. ส่งเสริมอาชีพและสนับสนุนการประกอบอาชีพเสริมเพื่อเพิ่มรายได้ของครัวเรือน
3. ส่งเสริมและสนับสนุนให้ประชาชนดูแลสุขภาพด้วยตนเอง เพื่อให้มีสุขภาพกาย/ใจแข็งแรง
4. ส่งเสริมให้ประชาชนมีคุณภาพชีวิตที่ดี ผ่านเกณฑ์มาตรฐานที่กำหนดในทุกด้าน      เช่นเกณฑ์ จปฐ. กชช 2 ค 
5. พัฒนาระบบการให้บริการ โดยให้ประชาชนเข้าถึงบริการอย่างทั่วถึง เป็นธรรมและรวดเร็ว
6. พัฒนาระบบโครงข่ายถนนสายหลัก ถนนสายรองและถนนเชื่อมต่อระหว่างหมู่บ้านให้ได้มาตรฐาน และครอบคลุม
7. ส่งเสริมการประกอบอาชีพเน้นการลดรายจ่ายเพิ่มรายได้ในครัวเรือน
8. เสริมสร้างระบบสุขภาพของประชาชนทุกกลุ่มวัย ให้ห่างไกลจากโรค และความเสี่ยงจากโรคติดต่อและโรคไม่ติดต่อ
9. ส่งเสริมและรณรงค์การสร้างจิตสำนึกของประชาชนที่จะร่วมกัน พัฒนาคุณภาพชีวิตทั้งระดับครัวเรือนและระดับชุมชน
10. พัฒนาระบบการบริหารจัดการองค์กรและการให้บริการร่วมกับองค์กรชุมชน อปท.อื่นและส่วนราชการต่างๆ
11. บริหารจัดการสาธารณภัยและภัยพิบัติอย่างมีประสิทธิภาพเพื่อลดความสูญเสียในชีวิตและทรัพย์สินของประชาชน
12. ส่งเสริมภูมิปัญญาท้องถิ่น ปราชญ์ชาวบ้านและร่วมอนุรักษ์ศิลปวัฒนธรรมและประเพณีให้คงอยู่สืบไป
13. บริหารจัดการขยะมูลฝอยอย่างเป็นระบบและมีประสิทธิภาพ
14. อนุรักษ์ทรัพยากรธรรมชาติและสิ่งแวดล้อมส่งเสริมการรักษาความสะอาดของชุมชนและการมีส่วนร่วมของประชาชน
15. นำหลักธรรมาภิบาลมาใช้ในการบริหารจัดการ เพื่อความสุขและยั่งยืนของท้องถิ่นและประชาชน
นี่คือพันธะหรือพันธกิจที่กำหนดไว้ในแผนยุทธศาสตร์ที่ อบต.จะต้องพัฒนาทั้ง 15 เรื่องซึ่งภายใต้กรอบแผนยุทธศาสตร์การพัฒนา โดยเฉพาะคณะกรรมการสนับสนุนจัดทำแผนได้กำหนดยุทธศาสตร์การพัฒนาในปี(2560-2563) เอาไว้ 5 ด้าน เป็น 5 ยุทธศาสตร์หลัก เพราะฉะนั้นในแผนพัฒนา 3ปี จะต้องสอดคล้องกับยุทธศาสตร์ของแผนพัฒนา 5 ยุทธศาสตร์หลัก ก็คือ
ยุทธศาสตร์ที่ 1 ด้านโครงสร้างพื้นฐาน
ยุทธศาสตร์ที่ 2 ด้านเศรษฐกิจและรายได้
ยุทธศาสตร์ที่ 3 ด้านสังคมและคุณภาพชีวิต
ยุทธศาสตร์ที่ 4 ด้านอนามัยสุขภาพและสิ่งแวดล้อม
ยุทธศาสตร์ที่ 5 ด้านการบริหารจัดการ
ซึ่งในแผนยุทธศาสตร์ก็จะมีแนวทางในการพัฒนา ในด้านแผนยุทธศาสตร์การพัฒนาว่าแต่ละด้านเราจะมีแนวทางการพัฒนาอย่างไร เพื่อจะให้บรรลุยุทธศาสตร์ และก็ให้บรรลุไปถึงวิสัยทัศน์ที่ทางอบต.ได้กำหนดไว้ ในอีก 4 ปีข้างหน้า เพราะฉะนั้นถามว่าอบต. จะเดินไปสู่วิสัยทัศน์ได้หรือไม่ ก็ขึ้นอยู่กับแนวทางการพัฒนาที่จะไปสอดคล้องกับยุทธศาสตร์การพัฒนาทั้งของอบต. ของจังหวัดและก็ของประเทศ นี่ก็คือสาระสำคัญ ของร่างแผนยุทธศาสตร์การพัฒนา(พ.ศ.2560-2563) เพียงแต่กำหนดกรอบกว้างๆ   ไม่มีรายละเอียดของโครงการที่จะไปสอดรับ เพียงแต่นี่ก็คือกรอบที่จะนำไปสู่การจัดทำแผนพัฒนา 3 ปีขึ้น แผนพัฒนา 3 ปีต่อจากนี้ก็จะต้องเป็นโครงการที่จะมาสอดรับกับยุทธศาสตร์ทั้ง 5 ด้าน ส่วนผลผลิตที่จะไปสู่วิสัยทัศน์ได้หรือไม่   ก็ขึ้นอยู่กับแนวทางการพัฒนาของท้องถิ่น เพียงแต่เป็นกรอบเป็นเครื่องมือที่จะให้ อบต.         ได้ดำเนินการการพัฒนาในช่วงระยะเวลา 4 ปีนับจากนี้ ขออนุญาตนำเรียนท่านประธานไปยังท่านสมาชิกสภา ในส่วนของรายละเอียดร่างแผนยุทธศาสตร์การพัฒนาเพียงเท่านี้ ขอบคุณครับ

	นายวิเชียร สงเสนประธานสภา
	- ขอบคุณรองปลัดนะครับ ในการให้รายละเอียดร่างแผนยุทธศาสตร์การพัฒนา (พ.ศ.2560-2563)   - สมาชิกสภาท่านใดจะอภิปรายเพิ่มเติมเกี่ยวกับร่างแผนยุทธศาสตร์บ้าง เชิญครับ
- ถ้าไม่มีขอมติสภา ให้ความเห็นชอบร่างแผนยุทธศาสตร์การพัฒนาอบต.(พ.ศ.2560-    2563) ครับ

	มติสภา
	มติเห็นชอบเป็นเอกฉันท์


	ระเบียบวาระที่ 4
	การพิจารณาให้ความเห็นชอบร่างแผนพัฒนาสามปี (2560-2562)        

	นายวิเชียร  สงเสน
ประธานสภา
	- เชิญนายก อบต. ครับ

	นายบุญฤทธิ์  แคล้วแก้วนายก อบต.
	เรียน ประธานสภาองค์การบริหารส่วนตำบลชะอวด สมาชิกสภาองค์การบริหารส่วนตำบลชะอวดทุกท่าน กระผม นายบุญฤทธิ์ แคล้วแก้ว นายกองค์การบริหารส่วนตำบล ชะอวด ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบลชะอวด เรื่อง การให้ความเห็นชอบร่างแผนพัฒนาสามปี (พ.ศ.2560 - 2562) นั้น กระผมขอนำเสนอดังนี้

แผนพัฒนาสามปี เป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา ซึ่งเป็นแผนที่กำหนดรายละเอียดของแผนงาน โครงการพัฒนาที่จะดำเนินการในปีงบประมาณของแต่ละปีโดยมีความต่อเนื่องเป็นระยะเวลาสามปี และมีการดำเนินการทบทวนเพื่อปรับปรุงแผนอย่างต่อเนื่องทุกปี
เหตุผล เนื่องจากแผนพัฒนาสามปีมีความสำคัญ และจำเป็นต่อการบริหารงานเป็นอย่างมาก เป็นการวางแผนเตรียมการสำหรับเป็นการวางกรอบและทิศทางของการพัฒนาท้องถิ่น  เพื่อก่อให้เกิดการเปลี่ยนแปลง และการพัฒนาอย่างมีระบบและประสิทธิภาพ สอดคล้องกับแผนยุทธศาสตร์การพัฒนา อันมีลักษณะเป็นการกำหนด
รายละเอียดแผนงาน โครงการพัฒนาซึ่งแผนพัฒนาสามปีจัดทำขึ้นให้แล้วเสร็จภายในเดือนมิถุนายน 
ระเบียบ/ข้อกฎหมาย -พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม (ฉบับที่ 5) พ.ศ.2546 มาตรา 46 (1) สภาองค์การบริหารส่วนตำบลมีอำนาจหน้าที่ ให้ความเห็นชอบแผนพัฒนาองค์การบริหารส่วนตำบลเพื่อเป็นแนวทางในการบริหารกิจการขององค์การบริหารส่วนตำบล

-ระเบียบกระทรวงมหาดไทย ว่าด้วยการจัดทำแผนพัฒนาของององค์กรปกครองส่วนท้องถิ่น พ.ศ. 2548 ข้อ 17 การจัดทำแผนพัฒนาสามปี สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาสามปี ต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้แผนพัฒนาสามปีต่อไป      จึงเสนอญัตติมาเพื่อให้สภาองค์การบริหารส่วนตำบลชะอวดได้ให้ความเห็นชอบต่อไป           ดังรายละเอียดตามร่างแผนพัฒนาสามปี (พ.ศ.2560 - 2562) ที่นำส่งให้กับทุกท่านแล้ว
ตามรายละเอียดฉบับร่างก็ได้นำส่งให้กับสมาชิก จริงๆแล้วแผนพัฒนา 3 ปีกำหนดให้แล้วเสร็จภายในเดือนมิถุนายน ในส่วนปีนี้กรมฯแจ้งมาว่าให้แล้วเสร็จภายในเดือนพฤษภาคม เพราะฉะนั้นจึงขอเปิดสมัยวิสามัญ ดังที่รองปลัดได้ประกาศให้กับท่านสมาชิกรับทราบ  ในส่วนฉบับร่างได้นำส่งให้สมาชิกเพื่อที่จะได้ศึกษา เพราะในส่วนของแผนพัฒนา 3 ปี ก็ได้มีคณะกรรมการการพัฒนาอบต. ก็ได้ลงไปร่วมทำเวทีประชาคมโดยเฉพาะหมู่บ้านทุกหมู่บ้านได้จัดลำดับตามความต้องการ ความสำคัญของแต่ละหมู่บ้าน หลังจากนั้นได้จัดเวทีประชาคมตำบล ก็มีการจัดลำดับความสำคัญระดับตำบลอีกครั้งหนึ่ง ในส่วนของการดำเนินการจัดทำฉบับร่าง คณะกรรมการสนับสนุนการจัดทำแผนฯ โดยมีปลัดเป็นประธาน แล้วเสนอให้คณะกรรมการพัฒนาอบต.ที่มีผมเป็นประธาน ได้มีการประชุมตามขั้นตอนทุกอย่าง ฉะนั้นวันนี้ก็ได้นำร่างแผนพัฒนา 3 ปี เพื่อเสนอให้สภาพิจารณาเห็นชอบ และหลังจากสภาเห็นชอบแล้วผู้บริหารสามารถพิจารณาและประกาศใช้ ในส่วนของฉบับร่างก็มีอยู่ทั้งหมด 4 ส่วน คือ
ส่วนที่ 1 บทนำ ก็จะมีลักษณะของแผนพัฒนาสามปี วัตถุประสงค์ของการจัดทำแผนพัฒนาสามปี ขั้นตอนในการจัดทำแผนพัฒนาสามปี ประโยชน์ของการจัดทำแผนพัฒนา  สามปี
ส่วนที่ 2 สรุปผลการพัฒนาท้องถิ่นในปีที่ผ่านมา ก็จะมีการสรุปสถานการณ์พัฒนา การประเมินผลการนำแผนพัฒนาไปปฏิบัติเชิงปริมาณ การประเมินประสิทธิผลของแผนพัฒนาในเชิงคุณภาพ
ส่วนที่ 3 การนำแผนพัฒนาสามปีไปสู่การปฏิบัติ ก็จะมี 3.1 แนวทางการพัฒนาและแผนยุทธศาสตร์การพัฒนา 3.2 บัญชีโครงการพัฒนา และบัญชีประสานโครงการพัฒนา ก็จะมี บัญชีโครงการพัฒนา บัญชีประสานโครงการพัฒนา บัญชีสรุปโครงการพัฒนา
ส่วนที่ 4 การติดตามและประเมินผลโครงการ 4.1 กรอบและแนวทางในการติดตามและประเมินผล 4.2 ระเบียบ วิธีการและเครื่องมือที่ใช้ในการติดตามและประเมินผล  ภาคผนวก ก รูปแผนที่ตามแผนพัฒนาท้องถิ่น   ภาคผนวก ข การประเมินคุณภาพของแผน    ทั้ง 4 ส่วนที่ได้บรรจุลงในร่างแผนพัฒนา ในส่วนที่ 1  ของส่วนนำ ก็มี 1.1 ลักษณะของแผนพัฒนาสามปี ในรายละเอียดก็จะมีหมายถึง แผนพัฒนาเศรษฐกิจและสังคมขององค์การบริหารส่วนตำบลชะอวด และในส่วนของโครงการที่บรรจุอยู่แผนพัฒนาสามปี โดยเฉพาะในแผนประจำปีแรกของห้วงระยะเวลาสามปีนั้น ควรมีสภาพความพร้อมอย่างน้อย  2  ประการ คือ
1 มีความแน่นอนของกิจกรรมที่จะดำเนินการ
2 กิจกรรมที่อยู่ในแผนประจำปีแรกของห้วงระยะเวลาสามปี ควรมีความพร้อมในเรื่องรูปแบบและรายละเอียดทางเทคนิคพอสมควร เพื่อให้สามารถกำหนดรายการในแผนพัฒนาที่จะนำไปใช้จัดทำงบประมาณรายจ่ายประจำปี
ในส่วนของรายละเอียดที่จะต้องมีความพร้อมนั้น หมายถึงว่า ข้อที่ 1-2 โครงการที่อยู่ในอันดับต้นๆ จะต้องนำไปสู่การจัดทำข้อบัญญัติงบประมาณรายจ่ายประจำปีต่อไปครับ นี่ก็คือการดำเนินการของผู้บริหารอบต. ข้อบัญญัติงบประมาณรายจ่ายประจำปีจะต้องดำเนินการไปตามลำดับเพราะฉะนั้นการทำมติประชาคมระดับตำบล ก็เป็นเรื่องสำคัญ ในส่วนของแผนที่นำมาเสนอให้ท่านสมาชิกพิจารณาเห็นชอบ   จะมีรายละเอียดครบถ้วน ซึ่งผ่านคณะกรรมการการพัฒนาที่ประชุมกลั่นกรอง และมีการเห็นชอบ หลังจากเห็นชอบแล้วก็ได้นำเสนอสภา     เพื่อพิจารณาให้ความเห็นชอบ และมีวัตถุประสงค์ของการจัดทำแผนพัฒนาสามปี ดังนี้
1.2.1 เพื่อให้เป็นเครื่องมือในการพัฒนา
1.2.2 เพื่อใช้เป็นแนวทางในการจัดสรรทรัพยากร
1.2.3 เพื่อเป็นการกำหนดแผนงาน/โครงการ
1.2.4 เพื่อเตรียมความพร้อมโครงการต่างๆให้อยู่ในลักษณะที่จะบรรจุลงในงบประมาณรายจ่ายประจำปีและสามารถนำไปดำเนินการได้ทันทีที่ได้รับการจัดสรรงบประมาณ
1.2.5 เพื่อการบูรณาการร่วมกันระหว่างหน่วยงานในการบรรจุแผนพัฒนาในส่วนที่เกินศักยภาพขององค์การบริหารส่วนตำบลชะอวด
ในส่วนของวัตถุประสงค์ทั้ง 5 ข้อ ก็มีความชัดเจน ส่วนงบประมาณรายจ่ายของโครงการอะไรก็แล้วแต่ที่งบประมาณเกินศักยภาพ หมายถึงว่างบประมาณที่เรานำไปดำเนินการโครงการต่างๆ โดยเฉพาะโครงการแรก โครงการด้านพื้นฐาน โครงการด้านสาธารณูปโภค บางโครงการต้องใช้งบประมาณเยอะเพราะฉะนั้นเราจะบรรจุในแผนพัฒนา ในส่วนที่เกินศักยภาพขององค์การบริหารส่วนตำบล โดยเฉพาะการประสานงานระหว่างองค์การบริหารส่วนจังหวัด หรือหน่วยงานอื่น กรมชลประทาน ไฟฟ้า ประปาหรือกรมส่งเสริมการปกครองส่วนท้องถิ่น หรือว่ากรมทางหลวงชนบท หลายหน่วยงานที่เกินศักยภาพ เพราะฉะนั้นในส่วนของวัตถุประสงค์ สมาชิกทุกคนคง   จะเข้าใจ และในส่วนของขั้นตอนในการจัดทำแผนได้เรียนเรียบร้อยแล้ว 
ในส่วนที่ 2 ในส่วนของการสรุปการพัฒนาท้องถิ่นในปีที่ผ่านมา ก็จะมีการวิเคราะห์ศักยภาพเพื่อประเมินสภาพการพัฒนาในปัจจุบันและโอกาสพัฒนาในอนาคตของ อบต.ชะอวด ก็จะมี จุดอ่อน จุดแข็ง โอกาสในการพัฒนา ปัญหาอุปสรรคหรือข้อจำกัด การประเมินผลการนำแผนพัฒนาไปปฏิบัติในเชิงปริมาณ การประเมินผลการ  นำแผนปฏิบัติการพัฒนาไปปฏิบัติเชิงคุณภาพ ก็ได้มีการดำเนินการแผนพัฒนาต่างๆ ที่ได้นำโครงการทั้งหมดไปดำเนินการไม่ว่าจะเป็นด้านเศรษฐกิจ ด้านสังคม ด้านโครงสร้างพื้นฐาน ด้านแหล่งน้ำ ด้านสาธารณสุข            ด้านการเมืองการบริหาร ด้านการศึกษา ศาสนา และวัฒนธรรม ด้านทรัพยากรธรรมชาติและสิ่งแวดล้อม ทั้งหมดก็จะอยู่ในส่วนที่ 2
ในส่วนที่ 3 การนำแผนพัฒนาสามปีไปสู่การปฏิบัติ 3.1 แนวทางการพัฒนาและแผนยุทธศาสตร์การพัฒนา ก็จะมีการกำหนดวิสัยทัศน์การพัฒนา ตามที่รองปลัดได้เรียนในเรื่องของแผนยุทธศาสตร์ว่าอีก 4 ปีข้างหน้า ประชาชนจะมีคุณภาพชีวิตที่ดี  ทุกด้าน และระบบสาธารณูปโภคจะต้องครบครัน นี่คือวิสัยทัศน์การพัฒนา และพันธกิจ ก็จะมีในเรื่องของพัฒนาระบบสาธารณูปโภคอย่างทั่วถึง ส่งเสริมอาชีพ ส่งเสริมและสนับสนุนให้ประชาชนดูแลสุขภาพ ส่งเสริมให้ประชาชนมีคุณภาพชีวิตที่ดี ผ่านเกณฑ์มาตรฐานที่กำหนดในทุกด้าน เช่นเกณฑ์ จปฐ. กชช2ค พัฒนาระบบการให้บริการ พัฒนาระบบโครงข่ายถนนสายหลัก ถนนสายรอง  ส่งเสริมการประกอบอาชีพเน้นการลดรายจ่าย  เพิ่มรายได้ในครัวเรือน ก็จะมีหลายเรื่อง ในส่วนของการวางแผนพัฒนา 3 ปี ไปสู่การปฏิบัติ ก็ขออนุญาตไปที่รายละเอียดของโครงการพัฒนาในส่วนของยุทธศาสตร์จังหวัด สร้างความมั่นคงบนพื้นฐานชุมชนเข้มแข็ง ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด การพัฒนาโครงสร้างพื้นฐาน มีรายละเอียดในเรื่องของยุทธศาสตร์การพัฒนาด้านโครงสร้างพื้นฐาน และมีแนวทางการพัฒนาที่ 1 พัฒนาถนนสายหลักในตำบลและถนนเชื่อมต่อระหว่างหมู่บ้านให้ได้มาตรฐานทุกสาย ในส่วนของถนนลาดยางมีทั้งหมด 7 สาย ก็จัดลำดับเอาไว้ดังนี้ ก่อสร้างถนนลาดยางสาย ผญ.จินดา ม.8 ก่อสร้างถนนลาดยางสายจันทรานนท์วิถี ม.9 ก่อสร้างถนนลาดยางสายหน้า ร.ร.ชอ. ม.9 ก่อสร้างถนนลาดยางสายกองขยะ ม.5 ก่อสร้างถนนลาดยางสายจิกพนม – ไสชมพู่ ม.6 ก่อสร้างถนนลาดยางสายสี่แยกคลองทราย – หูด่าน ม.6 ก่อสร้างถนนลาดยางสายบาง ไอบ่อ –       รักขิตวัน ม.1 นี่คือโครงการก่อสร้างถนนลาดยาง และมีถนนคอนกรีตทั้งหมด 30 สาย โครงการถนนที่ปรับปรุง/ซ่อมแซมทั้งหมด 63 สาย ทั้งหมดนี้ก็จะอยู่ในแผนพัฒนา 3 ปี ก็จะนำไปสู่การจัดทำข้อบัญญัติงบประมาณรายจ่าย ในส่วนด้านโครงสร้างพื้นฐานก็จะมีถนนยกระดับ 8 สาย ถนนบุกเบิกใหม่ 2 สายและยุทธศาสตร์การพัฒนาด้านโครงสร้างพื้นฐาน    แนวทางการพัฒนาแนวทางที่ 2 ในเรื่องการขยายเขตประปา การขยายเขตไฟฟ้า การสร้าง      คูระบายน้ำ ขุดลอกคู ก็จะอยู่ในแผนทั้งนั้นครับ และในส่วนของโครงการที่เกินศักยภาพ         ได้บรรจุไว้ในร่างแผนพัฒนา 3 ปี หวังว่าท่านสมาชิกคงจะศึกษารายละเอียดเรียบร้อยแล้ว ก็ขอเรียนท่านประธานไปยังท่านสมาชิกสภาทุกท่าน ขอบคุณมากครับ

	นายวิเชียร สงเสนประธานสภา
	- ขอบคุณนายกอบต.ที่ได้ชี้แจงครับ
- สมาชิกสภาทุกท่านดูรายละเอียดแผนพัฒนา 3 ปี แล้ว ไม่ทราบว่าท่านมีอะไรที่เสนอเพิ่มหรืออภิปรายอย่างไร เชิญครับ

	นายรณรงค์  เกื้อสังข์
ส.อบต.หมู่ที่ 1
	ท่านประธานสภา, สมาชิกสภาอบต.ทุกท่าน
ผมได้ดูรายละเอียดของร่างแผนพัฒนาสามปี(พ.ศ.2560-2562) ในส่วนของยุทธศาสตร์     หน้า 18 ลำดับที่ 7 สาย คสล.คลองทราย1 ม.1 ช่วยชี้แจงแก้ไขด้วย ขอบคุณมากครับ

	นายวิเชียร สงเสนประธานสภา
	- คลองทราย 1  หมู่ที่ 2  แก้ไขด้วยครับ
- ท่านอื่นมีอะไรแก้ไขเพิ่มเติมอีกบ้างไหมครับ
- ถ้าไม่มีขอมติสภา ว่าเห็นชอบร่างแผนพัฒนาสามปี(พ.ศ.2560-2562)อบต.หรือไม่ขอให้    ยกมือครับ

	มติสภา
	มีมติเห็นชอบเป็นเอกฉันท์


	ระเบียบวาระที่ 5
	การพิจารณาญัตติขออนุมัติโอนงบประมาณรายจ่ายประจำปีงบประมาณ พ.ศ.2559 (สำนักงานปลัด/กองช่าง)

	นายวิเชียร  สงเสน
ประธานสภา
	- เชิญนายกอบต. ครับ

	นายบุญฤทธิ์  แคล้วแก้วนายก อบต.
	เรียน ประธานสภา, สมาชิกสภาองค์การบริหารส่วนตำบลชะอวดทุกท่าน กระผม              นายบุญฤทธิ์ แคล้วแก้ว นายกองค์การบริหารส่วนตำบลชะอวด ตามที่กระผมได้เสนอญัตติให้ประธานสภาองค์การบริหารส่วนตำบลชะอวด บรรจุวาระ ระเบียบการประชุมสภาองค์การบริหารส่วนตำบลชะอวด เรื่อง ขออนุมัติโอนงบประมาณรายจ่ายประจำปีงบประมาณ ๒๕๕๙ เพื่อไปตั้งจ่ายรายการใหม่ กระผมขอนำเสนอดังนี้              
             การจัดทำข้อบัญญัติงบประมาณรายจ่ายประจำปีงบประมาณ พ.ศ.๒๕๕9 มีบางรายการที่ไม่ได้ตั้งจ่ายไว้ จึงมีความจำเป็นที่จะต้องโอนงบประมาณตั้งจ่ายรายการใหม่ เพื่อให้การบริหารงานขององค์การบริหารส่วนตำบลชะอวดเป็นไปอย่างมีประสิทธิภาพสามารถบริการประชาชนอย่างสะดวกและรวดเร็ว โดยแยกการโอนงบประมาณตามส่วนราชการ ดังนี้ (รวมทั้งสิ้น ๖๖,๒๐๐ บาท)
 ๑. สำนักงานปลัด โอนงบประมาณตั้งจ่ายรายการใหม่ ดังนี้ (รวมทั้งสิ้น ๒๓,๐๐๐ บาท)

          ประเภทครุภัณฑ์สำนักงาน (๒๓,๐๐๐ บาท)
          -ค่าจัดซื้อเครื่องปรับอากาศชนิดติดผนัง (มีระบบฟอกอากาศ) ขนาด ๑๘,๐๐๐ บีทียู  ต้องได้รับการรับรองมาตรฐานผลิตภัณฑ์อุตสาหกรรมและฉลากประหยัดไฟฟ้าเบอร์ ๕ เป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน มีระบบฟอกอากาศ สามารถดักจับอนุภาค ฝุ่นละอองและสามารถล้างทำความสะอาดได้ มีความหน่วงเวลาการทำงานของคอมเพรสเซอร์ จำนวน ๑ เครื่อง               ตั้งไว้ ๒๓,๐๐๐ บาท
        โอนลด จากสำนักงานปลัด แผนงานบริหารงานทั่วไป ประเภทวัสดุยานพาหนะและขนส่ง ตั้งไว้ ๒๐๐,๐๐๐ บาท
๒. กองช่าง โอนงบประมาณตั้งจ่ายรายการใหม่ ดังนี้ (รวมทั้งสิ้น ๔๓,๒๐๐ บาท)

       ประเภทอาคาร (๔๓,๒๐๐ บาท)

           ๑)โครงการปรับปรุงอาคารศูนย์พัฒนาเด็กเล็ก อบต.ชะอวด(หลังเก่า) เพื่อใช้เป็น    ห้องปฏิบัติงานของกองช่าง ตั้งไว้ ๔๓,๒๐๐ บาทประกอบด้วย
         - ค่าติดตั้งชุดประตูบานเลื่อนกระจกอลูมิเนียมขนาดสูง ๒๐๐ ซม.กว้าง ๒๐๕ ซม.จำนวน  ๑ ชุด  เป็นเงิน ๑๐,๐๐๐ บาท
         - ค่าติดตั้งประตูบานสวิงกระจกกรอบ อลูมิเนียม ขนาดกว้าง ๘๕ ซม. สูง ๒๐๐ ซม. จำนวน ๒ ชุด ๆ ละ ๖,๕๐๐ บาท เป็นเงิน ๑๓,๐๐๐ บาท
         - ค่าติดตั้งหน้าต่างบานกระจกติดตาย หนา ๕ มม. ขนาดสูง ๑๐๖ ซม.  กว้าง ๕๕ ซม. จำนวน ๙ บาน ๆ ละ ๘๐๐ บาท เป็นเงิน ๗,๒๐๐ บาท
         - ค่าติดตั้งประตูบานสวิงคู่กระจกกรอบอลูมิเนียม ขนาด สูง ๒๐๐ ซม.  กว้าง ๒๐๕ ซม. จำนวน ๑ ชุด เป็นเงิน ๑๓,๐๐๐ บาท
               โอนลด  จากกองช่าง  แผนงานบริหารงานทั่วไปเกี่ยวกับเคหะและชุมชน 
หมวดค่าครุภัณฑ์ประเภทรายจ่ายเพื่อบำรุงรักษาหรือซ่อมแซมทรัพย์สิน ตั้งไว้ ๒๐๐,๐๐๐ บาท

         ตามระเบียบกระทรวงมหาดไทยว่าด้วยการงบประมาณขององค์กรปกครองส่วนท้องถิ่น พ.ศ.๒๕๔๑ และแก้ไขเพิ่ม พ.ศ.๒๕๕๓ หมวด ๔ การโอนและแก้ไขเปลี่ยนแปลงงบประมาณ   ข้อ ๒๗ หมวดค่าครุภัณฑ์ ที่ดินและสิ่งก่อสร้าง ให้เป็นอำนาจอนุมัติของสภาท้องถิ่น  จึงเสนอญัตติมาเพื่อให้สภาองค์การบริหารส่วนตำบลชะอวด  ได้พิจารณาอนุมัติ ต่อไป

	นายวิเชียร สงเสนประธานสภา
	การพิจารณาญัตติฯ ท่านสมาชิกสภามีประเด็นอภิปรายส่วนไหนบ้าง เชิญครับ

	นายรณรงค์  เกื้อสังข์
ส.อบต.หมู่ที่ 1
	ท่านประธานสภา, สมาชิกสภาอบต.ทุกท่าน
จากญัตติ ตามที่นายกเสนอ ผมตั้งข้อสังเกตว่าการตั้งงบประมาณดูจากรายละเอียด            แล้ว 66,200 บาท แต่ตัวเลข เป็น 662,000 บาท แต่รายละเอียดของโครงการ 6 หมื่น    กว่าบาท เท่านั้นเอง

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน

ในญัตติการโอนงบประมาณรายจ่ายที่ท่านสมาชิกได้ตั้งข้อสังเกต งบประมาณที่ขอโอนจากสำนักงานปลัดกับกองช่าง รวมทั้งหมด 66,200 บาท ส่วนตัวเลขที่รวมทั้งสิ้น                  เป็น 662,000 บาท ขอแก้ไข เป็น 66,200 บาท เพียงแต่ 0 เกินมา 1 ตัวเท่านั้นครับ

	นายวิเชียร สงเสนประธานสภา
	- มีสมาชิกสภาอบต.ท่านใด มีอะไรเพิ่มเติมอีกบ้างครับ
- ถ้าไม่มีขอมติสภา ว่าอนุมัติโอนงบประมาณรายจ่ายประจำปีงบประมาณ ๒๕๕๙ เพื่อไปตั้งจ่ายรายการใหม่ขอให้ยกมือครับ

	มติสภา
	มีมติอนุมัติเป็นเอกฉันท์


	ระเบียบวาระที่ 6
	การพิจารณาญัตติขออนุติแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ.2559 หมวดค่าครุภัณฑ์ที่ดินและสิ่งก่อสร้าง (กองช่าง)

	นายวิเชียร  สงเสน
ประธานสภา
	- เชิญนายก อบต. ครับ

	นายบุญฤทธิ์  แคล้วแก้วนายก อบต.
	เรียน ประธานสภา สมาชิกสภาองค์การบริหารส่วนตำบลชะอวดทุกท่าน กระผม 
นายบุญฤทธิ์ แคล้วแก้ว นายกองค์การบริหารส่วนตำบลชะอวด ตามที่กระผมได้เสนอญัตติให้ประธานสภาองค์การบริหารส่วนตำบลชะอวด บรรจุวาระ ระเบียบการประชุมสภาองค์การบริหารส่วนตำบลชะอวด เรื่อง ขออนุมัติแก้ไขเปลี่ยนแปลงคำชี้แจงงบประมาณ ประจำปีงบประมาณ  พ.ศ. ๒๕๕๙ หมวดค่าครุภัณฑ์  ที่ดินและสิ่งก่อสร้าง  ของกองช่าง นั้น กระผม   ขอนำเสนอ ดังนี้   ตามที่องค์การบริหารส่วนตำบลชะอวด ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.๒๕๕๙ จำนวนเงิน ๓๓,๐๐๐,๐๐๐.-บาท ไปแล้ว  ในส่วนของกองช่าง แผนงานเคหะและชุมชนได้ตั้งงบประมาณ หมวดที่ดินและสิ่งก่อสร้าง ข้อ ๗.๒.๑๒ โครงการปรับปรับถนนสายบางงู-ท่าสะท้อนหมู่ที่ ๔  ตั้งไว้ ๓๑๗,๓๐๐ บาท นั้น  ปรากฏว่า  ด้วยสภาพพื้นที่ที่เป็นที่ราบลุ่ม หากดำเนินการตามรายละเอียดตามข้อบัญญัติงบประมาณรายจ่าย ๒๕๕๙ ตามที่ได้มีประกาศใช้ไปแล้ว อาจทำให้เกิดความไม่คุ้มค่าและประชาชนใช้ประโยชน์ในการสัญจรไปมาที่ไม่สะดวก จึงขอดำเนินการแก้ไขเปลี่ยนแปลงคำชี้แจงงบประมาณรายจ่ายดังกล่าวตามระเบียบฯ ต่อไป
ข้อความเดิม ข้อ ๗.๒.๑๒ โครงการปรับปรับถนนสายบางงู-ท่าสะท้อนหมู่ที่ ๔ โดยใช้วัสดุหินคลุกทำผิวจราจร กว้าง ๔.๐๐ เมตร หนาเฉลี่ย ๐.๐๗ เมตร ระยะทาง ๒,๐๐๐ เมตร    ใช้วัสดุหินคลุก จำนวน ๕๖๐ ลบ.ม. แล้วทำการเกรดเกลี่ยเรียบตลอดสาย พร้อมติดตั้งป้ายประชาสัมพันธ์โครงการ จำนวน ๑ ป้าย ตั้งไว้ ๓๑๗,๓๐๐ บาท
           ข้อความใหม่ ข้อ ๗.๒.๑๒ โครงการปรับปรับถนนสายบางงู-ท่าสะท้อนหมู่ที่ ๔ ตำบลชะอวด อำเภอชะอวด จังหวัดนครศรีธรรมราช โดยใช้วัสดุลูกรังทำผิวจราจร  กว้าง ๔.๐๐ เมตร หนาเฉลี่ย ๐.๑๕ เมตร ระยะทาง ๑,๒๐๐ เมตร หรือจำนวนลูกรัง    ไม่น้อยกว่า  ๘๙๙ ลบ.ม. พร้อมเกลี่ยเรียบตลอดสาย พร้อมติดตั้งป้ายประชาสัมพันธ์โครงการ จำนวน ๑ ป้าย             ตั้งไว้ ๓๑๗,๓๐๐ บาท
            ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ (แก้ไขเพิ่มเติม ฉบับที่ ๒,๓ พ.ศ.๒๕๔๓)   ข้อ ๒๙  การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น         จึงเสนอญัตติดังกล่าว มาเพื่อสภาองค์การบริหารส่วนตำบลชะอวด พิจารณาอนุมัติต่อไป

	นายวิเชียร สงเสนประธานสภา
	เชิญนายกอบต. ชี้แจงเพิ่มเติมครับ

	นายบุญฤทธิ์  แคล้วแก้วนายก อบต.
	ท่านประธานสภา, สมาชิกสภาอบต.ทุกท่าน
ตามแผนพัฒนาที่ได้ส่งให้กับสมาชิกสภา ในส่วนพื้นที่ ม.4 ขออนุญาตเรียนว่าเป็นพื้นที่ลุ่มน้ำท่วมขังตลอดปี ปกติในแผนดำเนินงานเราจะมีการดำเนินงานแล้ว แต่ก็เลยมาแล้ว ในส่วนของโครงการยกระดับสายบางงู ในส่วนของโครงการที่ตั้งงบประมาณเป็นโครงการปรับปรุงใช้วัสดุหินคลุก กรณีที่กว้าง 4 เมตร ยาว 2,000 เมตร เป็นการเอาวัสดุหินคลุกไปซ่อมส่วนที่เป็นหลุมบ่อ อยากจะเรียนท่านสมาชิกว่าจะแก้ไขเปลี่ยนแปลงวัสดุเป็นวัสดุลูกรังเพื่อเป็นการยกระดับ 15 เซนติเมตร เป็นระยะทาง 1,200 เมตร เพราะถนนสายนั้นเป็นถนนที่ขุดใหม่ ในพื้นที่นั้น   มีพี่น้องประมาณ 10 ครัวเรือนแต่มีการปลูกพืชเศรษฐกิจ ยกตัวอย่างเช่นปาล์มน้ำมัน ปีนี้ก็จะยกระดับแค่ 1,200 เมตรก่อน ผมขอเรียนท่านสมาชิกว่าการตั้งงบประมาณรายจ่ายแต่ละปีนั้นถ้าตั้งไปแล้ว แล้วไม่ได้ทำจะตกเป็นเงินสะสม เพราะฉะนั้นในถนนสายดังกล่าวบางปีน้ำจะไม่แห้ง ในเรื่องของการแก้ปัญหาในถนนที่ท่วมตลอดต้องทำตอนแล้ง  ในตอนนี้ก็ยังคงทำได้เพราะฝนยังคงตกไม่เยอะ    ซึ่งในส่วนของ ม.4 และ ม.7 ที่มีปัญหาในเรื่องของน้ำท่วมขัง จึงมีการแก้ไขเปลี่ยนแปลงคำชี้แจงงบประมาณ ขออนุญาตท่านสมาชิกชี้แจงในกรณีที่บางคนไม่เข้าใจในเรื่องระเบียบ ในเรื่องของการแก้ไขเปลี่ยนแปลงคำชี้แจงงบประมาณรายจ่าย  หมวดค่าครุภัณฑ์ที่ดินและสิ่งก่อสร้างนั้น จะต้องขออนุมัติสภา ปกติแล้วของอบต.ชะอวดตั้งสมัยประชุมสามัญ   ไว้ 4 สมัย ช่วงเดือนมิถุนายน แต่ครั้งนี้เร็วเพราะจะต้องจัดทำให้แล้วเสร็จภายในเดือนพฤษภาคม ขออนุญาตเปิดสมัยวิสามัญและได้นำเรื่องนี้มาเสนอขอให้สภาอนุมัติต่อไปครับ


	นายวิเชียร สงเสนประธานสภา
	- สมาชิกสภาอบต.ทุกท่าน มีอะไรเพิ่มเติม ชี้แจงอีกไหมครับ
- ถ้าไม่มีขอมติที่ประชุม ว่าอนุมัติการแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ. ๒๕๕๙ ของกองช่างหรือไม่ ขอให้ยกมือครับ

	มติสภา
	มีมติอนุมัติเป็นเอกฉันท์


	ระเบียบวาระที่ 7
	ญัตติอื่นๆ /เรื่องอื่นๆ(ถ้ามี)

	นายจรัส  นิลทะรัตน์หัวหน้าสำนักปลัดฯ
	ท่านประธานสภา, สมาชิกสภาอบต.ทุกท่าน
ผมขอนำเรียนท่านประธานสภา สมาชิกสภา ตามที่ท่านนายกได้จัดทำข้อบัญญัติงบประมาณรายจ่ายประจำปีงบประมาณ 2559  หมวดแผนงานด้านการเกษตร ตามโครงการช่วยเหลือเกษตรกร ซึ่งงบประมาณตั้งไว้ 1,000,000 บาท เพื่อสนับสนุนช่วยเหลือเกษตรกรเกี่ยวกับปัจจัยการผลิต ซึ่งเป็นนโยบายที่ทางท่านนายกได้ดำเนินการมาทุกปี ในปีนี้ ปี2559 ได้จัดทำโครงการและได้จัดทำร่างประกาศ เรื่อง หลักเกณฑ์การสนับสนุนปัจจัยการผลิต (ปุ๋ยเคมี) ให้กับเกษตรกรผู้ปลูกปาล์มและยางพารา ประจำปี ๒๕๕๙ ตามโครงการช่วยเหลือเกษตรกรผู้ได้รับผลกระทบจากราคาผลผลผลิตทางการเกษตรตกต่ำและภัยแล้ง ซึ่งร่างโครงการดังกล่าวได้แจกให้กับท่านสมาชิกได้ช่วยกันพิจารณาในเรื่องร่างหลักเกณฑ์ว่าเราจะช่วยให้การสนับสนุนอย่างไร และก็มีหลักเกณฑ์อย่างไรผมจะนำเรียนตามประกาศนี้ครับ
ด้วยองค์การบริหารส่วนตำบลชะอวด  ได้จัดทำโครงการช่วยเหลือเกษตรกร      ผู้ได้รับผลกระทบจากราคาผลผลผลิตทางการเกษตรตกต่ำและภัยแล้ง ประจำปี ๒๕๕๙        โดยสนับสนุน ส่งเสริมการประกอบอาชีพเกษตรกรรม โดยเฉพาะการปลูกปาล์มและยางพารา ซึ่งเป็นโครงการที่องค์การบริหารส่วนตำบลให้การสนับสนุนมาอย่างต่อเนื่อง  เพื่อให้เกษตรกรมีอาชีพทางการเกษตรที่มั่นคง แต่เนื่องจากในห้วงเวลาที่ผ่านมา เกษตรกรประสบสภาพปัญหาทางการเพาะปลูกปาล์มและยางพาราอันเนื่องมาจากสภาวะวิกฤติภัยแล้งและภาวะเศรษฐกิจตกต่ำ ส่งผลกระทบต่อการปลูกปาล์มและยางพารา และผลผลิตที่ได้มีปริมาณต่ำ ประกอบกับราคาผลผลิตตกต่ำติดต่อกันมาเป็นเวลานาน  ทำให้รายจ่ายของเกษตรกรผู้ปลูกปาล์มและยางพาราสูงกว่ารายได้ที่ได้รับ สร้างความเดือดร้อนให้แก่เกษตรกร ในด้านการผลิต การดูแลบำรุง เนื่องจากรายได้ไม่เพียงพอ  
เพื่อเป็นการบรรเทาปัญหาที่เกิดขึ้น องค์การบริหารส่วนตำบลชะอวด  จึงได้จัดทำโครงการสนับสนุนปัจจัยการผลิต (ปุ๋ยเคมี) ให้กับเกษตรกรผู้ปลูกปาล์มและยางพารา ตามโครงการช่วยเหลือเกษตรกรที่ได้รับผลกระทบจากราคาผลผลิตทางการเกษตรตกต่ำและภัยแล้ง ประจำปี ๒๕๕๙ โดยกำหนดหลักเกณฑ์การสนับสนุนปัจจัยการผลิต (ปุ๋ยเคมี) ให้กับเกษตรกรผู้ปลูกปาล์มและยางพารา  ดังนี้
๑.  คุณสมบัติเกษตรกรที่ได้รับการสนับสนุน
1. ต้องเป็นเกษตรกรที่มีชื่ออยู่ในทะเบียนบ้านในเขตองค์การบริหารส่วนตำบลชะอวด    นับถึงวันที่ในประกาศฉบับนี้
2. ต้องเป็นเจ้าของที่ดินตามเอกสารสิทธิที่ดิน และที่ตั้งของที่ดินที่ประกอบ สวนปาล์มหรือสวนยางพารา ต้องอยู่ในเขตองค์การบริหารส่วนตำบลชะอวด
3. ต้องเป็นเกษตรกรผู้ปลูกปาล์มหรือยางพารา ที่ได้จดทะเบียนเกษตรกรไว้กับสำนักงานเกษตรอำเภอ
      ๔.  เกษตรกรที่ได้รับเงินช่วยเหลือตามโครงการสร้างความเข้มแข็งให้กับเกษตรกรชาว   สวนยาง ปี ๒๕๕๗/๒๕๕๘ จากรัฐบาล จะไม่ได้รับการสนับสนุนปัจจัยการผลิต ปุ๋ย (เคมี)

๒.  เกณฑ์การสนับสนุนปัจจัยการผลิต (ปุ๋ยเคมี)

๑. เกษตรกรผู้ปลูกปาล์มและยางพาราที่ผ่านการอนุมัติ จะได้รับการสนับสนุนปุ๋ยเคมี 

    ๑.๑ ที่ดินที่ปลูกปาล์มหรือยางพาราไม่เกิน ๓ ไร่ จะได้รับการสนับสนุนรายละ      ๑  กระสอบ
                ๑.๒ ที่ดินที่ปลูกปาล์มหรือยางพาราเกิน ๓ ไร่ขึ้นไป จะได้รับการสนับสนุน       รายละ ๒ กระสอบ


๒. เกษตรกรที่มีชื่ออยู่ในทะเบียนเกษตรกรเดียวกัน(ทั้งหัวหน้าครัวเรือนเกษตรกรและสมาชิกครัวเรือน(เกษตรกร) มีสิทธิขอรับได้ทุกคน   

๓. เกษตรกรต้องยื่นคำขอรับการสนับสนุนพร้อมหลักฐานด้วยตนเอง ตามแบบที่องค์การบริหารส่วนตำบลชะอวด กำหนดภายในระยะเวลาที่กำหนดไว้เท่านั้น (หนึ่งคนต่อ    หนึ่งชุด)

๔. เกษตรกรผู้ปลูกทั้งปาล์มน้ำมันและยางพารา  ขอรับการสนับสนุนได้กรณีใดกรณีหนึ่งเท่านั้นและเอกสารหลักฐานที่ดินต้องตรงกับประเภทที่ปลูก
๓.  การยื่นเอกสารคำขอ และหลักฐานที่ใช้ประกอบการตรวจสอบคุณสมบัติ

๓.๑ เกษตรกรสามารถยื่นคำขอรับการสนับสนุนได้ที่สมาชิกสภาองค์การบริหารส่วนตำบลชะอวด (ส.อบต.) เขตพื้นที่หมู่บ้านนั้นๆ ได้  ตั้งแต่วันที่ ๖ มิถุนายน พ.ศ. ๒๕๕๙ จนถึงวันที่ ๑๕ มิถุนายน พ.ศ. ๒๕๕๙ พร้อมเอกสารหลักฐาน ดังนี้

๑.สำเนาบัตรประจำตัวประชาชน จำนวน ๑ ฉบับ พร้อมรับรองสำเนาถูกต้อง


๒.สำเนาทะเบียนบ้าน จำนวน ๑ ฉบับ พร้อมรับรองสำเนาถูกต้อง


๓.สำเนาหนังสือรับรองหรือหลักฐานการจดทะเบียนเกษตรกรผู้ปลูกปาล์มหรือยางพารา จำนวน ๑ ฉบับ พร้อมรับรองสำเนาถูกต้อง

๔.หลักฐานเอกสารที่ดิน จำนวน ๑ ฉบับ พร้อมรับรองสำเนาถูกต้อง

๓.๒ ให้สมาชิกสภาองค์การบริหารส่วนตำบลชะอวด(ส.อบต. ) รวบรวมเอกสารคำขอการสนับสนุนปัจจัย การผลิตดังกล่าว ส่งที่สำนักงานปลัด องค์การบริหารส่วนตำบลชะอวด ภายในวันที่ ๑๗ มิถุนายน พ.ศ. ๒๕๕๙                    

๔. การตรวจสอบคุณสมบัติเกษตรกรและการประกาศรายชื่อเกษตรกรที่ผ่านการพิจารณาอนุมัติ

๔.๑ เกษตรกรที่ได้รับการสนับสนุนปัจจัยการผลิต (ปุ๋ยเคมี) จะต้องผ่านตรวจสอบคุณสมบัติเกษตรกร และการตรวจแปลงปลูกจากคณะกรรมการตรวจสอบ ที่องค์การบริหารส่วนตำบลชะอวดแต่งตั้งขึ้น

๔.๒ องค์การบริหารส่วนตำบลชะอวดจะประกาศรายชื่อเกษตรกรที่ได้รับการสนับสนุนปัจจัยการผลิต (ปุ๋ยเคมี)   

๔.๓ ในกรณีที่เกษตรกรที่ผ่านการตรวจสอบคุณสมบัติมีจำนวนมากกว่า งบประมาณที่องค์การบริหารส่วนตำบลชะอวดพึงจะสนับสนุนปัจจัยการผลิต (ปุ๋ยเคมี)ได้  องค์การบริหารส่วนตำบลชะอวดจะพิจารณาสนับสนุนรายที่ไม่เคยได้รับการสนับสนุนปัจจัยการผลิต(ปุ๋ยเคมี)เป็นลำดับแรก   * ถ้ามีงบประมาณคงเหลือจะพิจารณาสนับสนุนให้แก่เกษตรกรที่เคยได้รับแล้วต่อไป  แต่ทั้งนี้หลักเกณฑ์การพิจารณาสนับสนุนต้องขึ้นอยู่กับจำนวนงบประมาณที่คงเหลือ

 ๕. บทลงโทษ

๕.๑ ในกรณีที่เกษตรกรที่ยื่นคำขอใช้หลักฐานประกอบการยื่นอันเป็นเท็จ หรือปลอมแปลงเอกสารหรือกระทำการอย่างใดอย่างหนึ่งเพื่อให้เชื่อว่าเป็นเกษตรกรจริง องค์การบริหารส่วนตำบลชะอวดจะตัดสิทธิการช่วยเหลือหรือสนับสนุนทางด้านการเกษตรแก่บุคคลนั้นทุกกรณี

๕.๒ เกษตรกรที่ได้รับการสนับสนุนปัจจัยการผลิต (ปุ๋ยเคมี) ไปแล้ว ไม่นำไปใช้ตามวัตถุประสงค์ที่กำหนด หรือนำไปจำหน่าย  หรือจ่ายแจกให้กับบุคคลอื่นโดยมีมูลค่าหรือผลประโยชน์อื่นใดตอบแทน จะต้องชดใช้เป็นเงินสดมูลค่าจำนวน ๒ เท่าของปัจจัยการผลิต (ปุ๋ยเคมี)ที่ได้รับ และองค์การบริหารส่วนตำบลชะอวดจะตัดสิทธิการช่วยเหลือหรือสนับสนุนทางด้านการเกษตรแก่บุคคลนั้นทุกกรณี
นี่คือร่างประกาศหลักเกณฑ์การสนับสนุนปัจจัยการผลิต ซึ่งทางองค์การบริหารส่วนตำบลชะอวดจะดำเนินการให้กับเกษตรกรที่อยู่ในตำบลชะอวด จึงได้นำเรียนไปยังท่านประธานสภา ให้ท่านสมาชิกพิจารณาดูหลักเกณฑ์ที่ได้ร่างขึ้นมา หากท่านสมาชิกสภาเห็นชอบแล้วจะได้นำเสนอท่านนายกเพื่อประกาศใช้และดำเนินการต่อไป  ขอบคุณครับ

	นายวิเชียร สงเสนประธานสภา
	ตามเอกสารที่ท่านได้รับ ท่านมีความคิดเห็นเป็นอย่างไร มีอะไรชี้แจงบ้าง เชิญครับ

	นายจรัส  นิลทะรัตน์หัวหน้าสำนักปลัด
	ท่านประธานสภา, สมาชิกสภาอบต.ทุกท่าน
ขออนุญาตชี้แจงเพิ่มเติมครับ ในประกาศนี้จะเห็นได้ว่าข้อมูลเกษตรกรที่ได้รับความช่วยเหลือ ตามโครงการรัฐบาล ไร่ละ 1,500 บาท ปี พ.ศ. 2557-2558 เนื่องจากว่าตามระเบียบกำหนดไว้ว่า หากอบต.จะดำเนินการโครงการใดนั้น จะต้องไม่ซ้ำซ้อนกับนโยบายของรัฐบาลที่ได้ดำเนินการไปแล้วครับ เพราะจะผิดระเบียบเกี่ยวกับการคลัง  จึงได้กำหนดหลักเกณฑ์นี้ขึ้นมา เพื่อไม่ให้เกิดความซ้ำซ้อนในการรับการสนับสนุน เพราะฉะนั้นรัฐบาลสนับสนุนส่วนหนึ่ง อบต.สนับสนุนส่วนหนึ่ง ถ้ารับทั้ง 2 ส่วนนี่จะเกิดความซ้ำซ้อนครับ ก็ขอนำเรียนท่านประธานสภา สมาชิกสภาเท่านี้ครับ ขอบคุณครับ

	นายวิเชียร สงเสนประธานสภา

	ท่านสมาชิกสภาอบต. มีอะไรเพิ่มเติมไหมครับ


	นายรณรงค์  เกื้อสังข์
ส.อบต.หมู่ที่ 1
	ท่านประธานสภา,  สมาชิกสภาอบต.ทุกท่าน

ตามประกาศองค์การบริหารส่วนตำบล เรื่องหลักเกณฑ์การสนับสนุนปัจจัยการผลิต (ปุ๋ยเคมี) ตามที่ท่านหัวหน้าสำนักงานปลัดได้นำเสนอ ในข้อที่ 4 เกษตรกรผู้ที่ได้รับการช่วยเหลือจากรัฐบาลแล้ว สมาชิกจะรับทราบได้อย่างไรว่าเกษตรกรได้รับการช่วยเหลือจากรัฐบาลแล้วครับ

	นายวิเชียร สงเสนประธานสภา
	ที่ผู้ใหญ่บ้านมีรายชื่อทุกหมู่บ้านนะครับ

	นายโชคดี  แพรกทอง
ส.อบต.หมู่ที่ 5
	ท่านประธานสภา, สมาชิกสภาอบต.ทุกท่าน

ผมได้ดูจากร่างประกาศองค์การบริหารส่วนตำบลเรื่องหลักเกณฑ์การสนับสนุนปัจจัยการผลิต (ปุ๋ยเคมี)แล้ว คุณสมบัติ ข้อที่ 4.3 ข้อความว่าถ้ามีงบประมาณคงเหลือจะพิจารณาสนับสนุนให้แก่เกษตรกรที่ไม่เคยได้รับ อยากให้เพิ่มไปในคุณสมบัติ ข้อ 1 หรือไม่ก็ให้แจกไปเลย

	นายวิเชียร สงเสนประธานสภา
	- ท่านนายกอบต. และสมาชิกสภาทุกท่านมีอะไรชี้แจงเพิ่มเติมไหมครับ   

	นายทวี  ภารชาตรี
ส.อบต.หมู่ที่ 5
	ท่านประธานสภา, สมาชิกสภาอบต.ทุกท่าน
เรื่องปุ๋ย บางคนก็ได้รับตลอด บางคนก็ไม่เคยได้รับการสนับสนุน ก็จะมีอยู่หลายครัวเรือน ผมคิดว่าน่าจะใส่ไว้ให้ชัด ถ้าเหลือจะให้เกษตรกรผู้ปลูกผัก แจ้งเจ้าหน้าที่เพื่อให้ดำเนินการครับ

	นายบุญฤทธิ์  แคล้วแก้วนายก อบต.
	ท่านประธานสภา, สมาชิกสภาอบต.ทุกท่าน
ฝากท่านสมาชิกช่วยสำรวจผู้ปลูกผัก แต่ทั้งนี้ทั้งนั้นในส่วนของการรับปุ๋ย ขอให้ทราบไว้ว่าคือ   ถ้ารับยางแล้วจะรับปาล์มด้วยไม่ได้ ให้รับอย่างใดอย่างหนึ่ง อยากให้ผู้ปลูกผักไปขึ้นทะเบียนเกษตร เพราะตามหลักเกณฑ์คือต้องมีที่ดินและทะเบียนเกษตรกร ฝากสมาชิกสำรวจมา คงต้องใช้หลักเกณฑ์เดียวกันกับผู้ปลูกยางและปาล์ม แต่อาจจะลดลง เช่น 1 ไร่ กี่กระสอบ ฝากหลายๆหมู่บ้าน ประชาสัมพันธ์ด้วยครับ

	นายโชคดี  แพรกทอง
ส.อบต.หมู่ที่ 5
	ท่านประธานสภา, สมาชิกสภาอบต.ทุกท่าน

ผมขอสอบถาม บางคนมีทั้งสวนยางและปาล์ม จะใช้สิทธิของอะไร

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน
ในส่วนของหลักเกณฑ์การสนับสนุนปัจจัยการผลิต (ปุ๋ยเคมี) ที่ได้กำหนดว่าเกษตรกร ที่ได้รับการช่วยเหลือจากรัฐบาลแล้ว ในเรื่องของเงินค่าช่วยเหลือค่าสวนยาง คือถ้าได้รับการช่วยเหลือจากหน่วยงานอื่น ซึ่งตามหลักเกณฑ์ในการช่วยเหลือประชาชน ตามที่กระทรวงมหาดไทยกำหนดหลักเกณฑ์เอาไว้ ถ้าได้รับการช่วยเหลืออยู่แล้วถือว่าจะไม่ได้รับการสนับสนุน เพราะจะซ้ำซ้อน ยกตัวอย่างเช่นที่ท่านสมาชิกได้สอบถามว่าเกษตรกรที่ปลูกทั้งยางและปาล์มจะได้รับเงินช่วยเหลือค่าสวนยางอยู่แล้ว เขาจะไปเข้าข่ายการได้รับการช่วยเหลือจากหน่วยราชการอื่นแล้ว เพราะฉะนั้นจะไม่มีสิทธิได้รับการช่วยเหลือ ซึ่งถ้ากรณีแบบนี้ต้องตัดสิทธิ์ แต่มีอีกกรณีหนึ่ง    ผมยกตัวอย่างเช่น เกษตรกรปลูกปาล์มปลูกยางในตำบลชะอวดแต่ได้รับการช่วยเหลือยางที่ไปปลูกในพื้นที่อื่น ถือว่าเป็นผู้ที่ได้รับการช่วยเหลือแล้ว เพราะฉะนั้นในหลักเกณฑ์ตัวนี้ เราจะช่วยเกษตรกรที่ไม่เคยได้รับการช่วยเหลือเป็นหลัก อีกประเด็นคือ เกษตรกรผู้ปลูกผัก หลักเกณฑ์ที่ประกาศออกมา เราน่าจะเอาแค่ยางกับปาล์มก่อน เพื่อที่จะได้สำรวจรายชื่อเกษตรกรที่มีความประสงค์จะรับการสนับสนุนมีจำนวนเท่าไหร่ ตรวจสอบรายชื่อตามหลักเกณฑ์และมีคุณสมบัติตามหลักเกณฑ์จำนวนเท่าไหร่ พอกับงบประมาณที่มีอยู่หรือไม่ น่าจะเอาหลักเกณฑ์ตัวนี้พิจารณาและดำเนินการตามโครงการนี้ก่อน ถ้ามีงบคงเหลือจากวงเงิน 1,000,000 บาท  ค่อยมาว่าเรื่องเกษตรกรผู้ปลูกผักอีกกรณีหนึ่ง กระผมเชื่อว่าน่าจะอยู่ในปีงบประมาณที่สามารถดำเนินการได้ แต่ถ้าเรามาทำในห้วงเวลาเดียวกัน ปัญหาก็จะเกิด ก็คือ 1. ความล่าช้าของโครงการก็จะเกิด เพราะว่าในเรื่องของผู้ปลูกผักต้องมาดูว่าขึ้นทะเบียน หรือไม่ขึ้นทะเบียน เพราะการปลูกผักจะมี 2 กรณี คือ ปลูกผักเพื่อเป็นอาชีพ กับปลูกผักเพื่อบริโภค เพราะฉะนั้นกลุ่มของผู้ปลูกผักน่าจะยกไปพิจารณาอีกรอบหนึ่ง เพราะต้องดูรายละเอียดหลักเกณฑ์ให้ละเอียดหลังจากที่สนับสนุนให้กับ ผู้ปลูกปาล์มและยาง ดูแล้วว่าเรามีงบประมาณเหลือเท่าไร   ที่จะไปดูแลในส่วนของ ผู้ปลูกผักอีกครั้งหนึ่งครับ

	นายโชคดี  แพรกทอง
ส.อบต.หมู่ที่ 5
	ท่านประธานสภา, สมาชิกสภาอบต.ทุกท่าน  บางคนเป็นลูกจ้างกรีดยาง แต่ไม่ได้รับการ
ช่วยเหลือ เพราะไม่ได้มีสวนยาง ฝากพิจารณาด้วยครับ  

	นายวิเชียร สงเสนประธานสภา
	การขึ้นทะเบียนที่ผ่านมา หากกรีดเองรับ 1,500 บาท จ้างกรีดรับ 900 บาท แต่ลูกจ้างจะไม่ได้รับ และคิดว่าโครงการน่าจะสิ้นสุดไปแล้วด้วยครับ


	นายบุญฤทธิ์  แคล้วแก้วนายก อบต.
	ท่านประธานสภา,  สมาชิกสภาอบต. ทุกท่าน
ในส่วนของท่านสมาชิก ม.5 ถาม ในกรณีลูกจ้างได้รับการช่วยเหลือจากรัฐบาล  600  บาท    แต่ยังไม่ได้ ก็คงสรุปได้ว่าจะได้รับในกรณีที่เราช่วยเหลือการรับปุ๋ย ผมว่าไม่น่าจะมีปัญหา       ในกรณีลูกจ้างถือว่าเป็นผู้รับจ้างไม่ใช่เจ้าของครับ

	นายนิพนธ์  สุขขนาน
ส.อบต.หมู่ที่ 3
	ท่านประธานสภา,  สมาชิกสภาอบต. ทุกท่าน  ผมมี 2 เรื่อง แจ้งเพื่อทราบ 
- เรื่องท่อประปาแตกสายที่ถนนคอนกรีต มีน้ำไหลรั่วหลายเดือนแล้วนะครับตั้งแต่ทำถนนคอนกรีต ผมได้แจ้งด้วยวาจามายังส่วนโยธาหลายครั้งแล้ว ตอนนี้ยังไม่ได้ดำเนินการผมเห็นว่าน้ำมันไหลเสียไปเปล่าๆ ครับ ไม่มีประโยชน์อะไรไหลทั่วทั้งวันทั้งคืน
- เรื่องไฟฟ้า ไฟฟ้าที่หัวสะพานไทรหัวม้าดับ ขอให้ไปซ่อมด้วยนะครับ แจ้งให้ซ่อมเร่งด่วนด้วย ขอบคุณมาก ครับ

	นายวิเชียร สงเสนประธานสภา
	- ขอฝากหน่วยงานที่เกี่ยวข้องรับเรื่องไว้ด้วยครับ   ต่อไปเรื่องกีฬา อบต.ชะอวด ได้จัดทำงบประมาณรายจ่ายประจำปี 2559 หน่วยงานการศึกษา  แผนงานศาสนาและวัฒนธรรม  นันทนาการการกีฬา หมวดค่าใช้สอย ประเภทรายจ่ายเกี่ยวกับการรับรองพิธีการ  เพื่อเป็นค่าใช้จ่ายในโครงการจัดการแข่งขันกีฬา อบต.ชะอวดเกมส์ ประจำปี 2559 และหมวดค่าใช้สอยประเภทวัสดุกีฬา ผมจะขอประชาสัมพันธ์ว่าวันนี้มีการประชุมช่วงบ่ายประชุมร่วมกับประธานศูนย์กีฬาด้วย ฉะนั้นอยากให้สภาปรึกษาหารือกันก่อนว่าการแข่งขันกีฬาจะเอายังไง   ให้สมาชิกสภาตกลงกันก่อน ว่าสภาควรจะจัดการแข่งขันกีฬาไหม และถ้ามีการจัด มีประเภทกีฬาอะไรบ้าง และเรื่องเงินซื้ออุปกรณ์กีฬาหมู่บ้านละ 5,000 บาท ส่วนนี้  ผมคิดว่าเรื่องการซื้ออุปกรณ์กีฬานั้นจำเป็น เราควรจะซื้ออุปกรณ์กีฬาให้หมู่บ้าน ทุกหมู่บ้าน หมู่บ้านละไม่เกิน 5,000 บาทให้ และให้นักกีฬาจัดการแข่งขันซักซ้อมกีฬาในหมู่บ้านนั้นๆนะครับ เชิญรองปลัด เสนอรายละเอียดก่อนครับ

	นางเพ็ญศรี  ดวงจันทร์
ผอ.กองการศึกษาฯ
	ท่านประธานสภา, สมาชิกสภาอบต. ทุกท่าน
ในส่วนของกองการศึกษา ก็จัดตั้งงบประมาณในปีพ.ศ.2559 เป็นโครงการจัดการแข่งขันกีฬาต้านยาเสพติด อบต.ชะอวดเกมส์ ประจำปี 2559  งบประมาณในปีนี้ที่ตั้งไว้ 250,000 บาท จริงๆก็ได้ส่งหนังสือเชิญท่านสมาชิก ท่านประธานศูนย์กีฬาและเลขาศูนย์กีฬาหมู่บ้านทุกหมู่บ้าน เพื่อจัดประชุมบ่ายโมงตรงค่ะ ทางประธานจะหารือกับสมาชิกใช่ไหมคะว่าจะดำเนินการในส่วนของการจัดการแข่งขันในปีนี้จะเป็นไปในแนวทางอย่างไรบ้าง ก็ตามที่วาระการประชุมที่ได้ส่งเอกสารไปเบื้องต้น คือในส่วนของกองการศึกษาและทางผู้บริหารได้คุยกันเบื้องต้น แนวทางในการจัดการแข่งขันในปีนี้   จะจัดร่วมกับกลุ่มโรงเรียนในเขตพื้นที่ อบต. ชะอวด ในปลายเดือนมิถุนายน โดยปกติในทุกๆปีก็จะมีการแข่งขันกีฬาสีและกีฬากลุ่มโรงเรียนอยู่แล้ว ปีนี้ก็เลยอยากจะเสนอแนวทางว่า จะเข้าร่วมการแข่งขันกับกีฬากลุ่มโรงเรียน โดยจัดให้ทุกหมู่บ้านมีขบวนพาเหรดและมีการแข่งขันกีฬาพื้นบ้าน ก็คือจะใช้สนามที่โรงเรียนชะอวดวิทยาคาร แต่ว่าทั้งนี้ทั้งนั้นก็จะหารือกับท่านสมาชิกและประธานศูนย์กีฬาว่าจะจัดให้มีการแข่งขันประเภทกีฬาพื้นบ้านหรือว่ามีกีฬาสากลด้วย ก็ตามหนังสือที่แจ้งไปค่ะ

	นายวิเชียร สงเสนประธานสภา
	ให้ท่านสมาชิกสภาเสนอนะครับว่าจัดหรือไม่จัดอย่างไร ก็ขอให้สมาชิกสภาตกลงกันก่อนครับ

	นายเล็ก  สุขเนาวรัตน์        ส.อบต.หมู่ที่  1
	ท่านประธานสภา, สมาชิกสภาอบต. ทุกท่าน
ผมอยากเสนอว่าให้จัดกีฬาพื้นบ้านอย่างเดียว น่าจะจัดของอบต.วันเดียวจบ หรือมีแนวคิดว่า    จะร่วมกับโรงเรียนชะอวดวิทยาคารก็น่าจะได้ อันนี้แล้วแต่สมาชิกเห็นชอบครับ

	นายโสพล  สงสว่าง        ส.อบต.หมู่ที่  8
	ท่านประธานสภา, สมาชิกสภาอบต. ทุกท่าน
การแข่งขันกีฬาตอนนี้ก็ล่วงเลยมามากแล้ว โรงเรียนก็เปิดแล้ว ถ้าแข่งขันนักกีฬาก็มีไม่มากแล้ว ผมอยากให้หยุดการแข่งขันในปีนี้นะครับ ปีหน้าค่อยว่ากันใหม่  ขอบคุณครับ

	นายทวี  ภารชาตรี        ส.อบต.หมู่ที่  5
	ท่านประธานสภา, สมาชิกสภาอบต. ทุกท่าน
เรื่องกีฬาตามที่ ท่าน ส.อบต.หมู่ที่ 1 นำเสนอให้มีกีฬาพื้นบ้าน และท่าน ส.อบต.หมู่ที่ 8     เสนอให้หยุด ผมเห็นด้วย ถ้าหยุดก็ดีนะครับ เหตุผลคือล่วงเลยมาแล้ว ผมเห็นด้วยกับ ส.อบต.หมู่ที่ 8   ครับ

	นายจรุง   ปิยวิทย์
ส.อบต.หมู่ที่ 9
	ท่านประธานสภา, สมาชิกสภาอบต. ทุกท่าน
ผมคิดว่าให้หยุดไว้ก่อน ค่อยเริ่มใหม่ปีหน้าครับ


	นายประภาส  แนมใส
ส.อบต.หมู่ที่ 10
	ท่านประธานสภา, สมาชิกสภาอบต. ทุกท่าน
ปีนี้ขอให้หยุดก่อน เพราะเวลาล่วงเลยมามากแล้ว แต่การสนับสนุนกีฬาต้องมีนะครับ

	นางสุจินต์  ทองอำนาจ
ส.อบต.หมู่ที่ 6
	ท่านประธานสภา, สมาชิกสภาอบต. ทุกท่าน
ดิฉันคิดว่าให้หยุดไว้ก่อน เพราะว่าปัญหาหลายๆเรื่อง และเวลาล่วงเลยมามากแล้ว

	นายเสถียร วันรัตน์
ส.อบต.หมู่ที่  3
	ท่านประธานสภา, สมาชิกสภาอบต. ทุกท่าน
ถามว่าเห็นด้วยไหม ผมก็ไม่เห็นด้วยนะครับ แต่ต้องมีสนับสนุนกีฬาครับ

	นายประไพ  คงทอง
ส.อบต.หมู่ที่  2
	ท่านประธานสภา, สมาชิกสภาอบต. ทุกท่าน
เห็นควรว่าควรหยุดครับ

	นายวิเชียร สงเสนประธานสภา
	เพราะฉะนั้นมติตกลงกันให้หยุดการแข่งขันไว้ก่อนในปีนี้และขอฝากให้ท่านนำเรียนกับประธานศูนย์กีฬาของท่านด้วยครับ

	นายโชคดี  แพรกทอง
ส.อบต.หมู่ที่ 5
	ท่านประธานสภา, สมาชิกสภาอบต. ทุกท่าน
หากมีมติให้หยุด อยากให้อบต.เอางบประมาณให้นักกีฬามาราธอน เอาที่สมัครใจ ในอบต.    เราครับ

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต. ทุกท่าน
ในเรื่องของการจัดการแข่งขันกีฬา เราก็จะอธิบายให้กับหน่วยงานอื่นได้เข้าใจในประเด็นเหตุผลที่ต้องหยุดการแข่งขันกีฬาหมู่บ้านในปีนี้ก่อนนะครับ ประเด็นที่ ส.อบต.หมู่ที่ 5 เสนอ จริงๆแล้วเป็นแนวทางที่ถูกต้องนะครับ การจัดการแข่งขันกีฬาที่เราตั้งงบประมาณไว้ไม่จำเป็นว่าต้องใช้จ่ายในการจัดการแข่งขันกีฬาภาพรวมที่เดียว เพราะงบประมาณที่เราตั้งไว้ อบต.เป็นเจ้าภาพในการจัดการแข่งขัน เพราะฉะนั้นเราสามารถที่จะจัดการแข่งขันอะไร เมื่อไหร่ก็ได้ อย่างเช่นมีการรับสมัครแข่งขันฟุตบอล 7 คน  ประเภทเดี่ยว   2 วันจบ หรืออาจจะมีการแข่งขันเปตองเยาวชน 1 วันจบ ซึ่งในลักษณะแบบนี้เราสามารถนำงบประมาณตรงนี้ไปใช้ได้ เนื่องจากว่าเราตั้งงบประมาณของค่าใช้จ่ายในการจัดการแข่งขันกีฬา เราสามารถจัดการแข่งขันได้ตลอดทั้งปี   ที่มีความเหมาะสมและมีจำนวนผู้เล่นหรือมีนักกีฬาเหมาะสมกับการแข่งขัน โดยอาจจะใช้เวลาในการแข่งขัน    ไม่มาก 1 วัน หรือ 2 วันจบนะครับ ในช่วงวันหยุดซึ่งเป็นแนวทางหนึ่ง          ที่นำเสนอเพราะเราจะได้มีคำตอบกับทางหมู่บ้านว่าการจัดการแข่งขัน ไม่ได้หยุดซะทีเดียวเพียงแต่เราปรับรูปแบบของการแข่งขัน ส่วนประเด็นเรื่องของอุปกรณ์ที่สนับสนุนให้หมู่บ้านละ 5,000 บาทนั้น ก็จะดำเนินการให้สมบูรณ์ ถึงแม้ว่าจะไม่มีการแข่งขันกีฬา เนื่องจากว่าอุปกรณ์กีฬาใช้เพื่อการออกกำลังกาย เพราะฉะนั้นการคัดเลือกอุปกรณ์กีฬาในวันนี้ก็จะให้ประธานศูนย์กีฬาคุยกันกับเลขาศูนย์ฯ และสมาชิก ก็ให้เลือกอุปกรณ์กีฬาที่เหมาะสม หลายปีที่ผ่านมาเราใช้อุปกรณ์กีฬาในการฝึกซ้อมเพื่อการแข่งขัน ในเมื่อเราไม่มีการแข่งขันก็น่าจะเป็นอุปกรณ์กีฬาที่มีความเหมาะสมกับพื้นที่ กับคนในพื้นที่ กับเด็กใน   พื้นที่ว่าอุปกรณ์นั้นใช้สำหรับการเล่นกีฬา การออกกำลังกายและประเด็นสำคัญก็คือว่า ในปีนี้เนื่องจากว่าหลักเกณฑ์ในการสนับสนุน     ทางอบต.จะจัดสนับสนุนอุปกรณ์กีฬาให้หมู่บ้านละไม่เกิน 5,000 บาท แต่หลังจากที่ได้อุปกรณ์กีฬาจะให้สมาชิกร่วมกับประธานศูนย์กีฬาฯเป็นผู้ทำเรื่องขอยืมรายการอุปกรณ์กีฬาจากอบต.   ที่ผ่านมาก็คือเราสนับสนุนให้ท่านไปแล้วก็จบ ปีนี้ก็จะทำให้มีเรื่องขอยืมอุปกรณ์กีฬากับทาง อบต.เพื่อไปใช้ในการเล่นกีฬา ออกกำลังกายของหมู่บ้าน และจะต้องมีการระบุสถานที่เก็บรักษาอุปกรณ์กีฬา ระบุรายชื่อผู้รับผิดชอบอุปกรณ์กีฬา เหตุผลก็เพราะว่าเพื่อจะให้สอดคล้องกับระเบียบ  เพียงแต่ว่าอุปกรณ์นั้นเราไม่ขอคืน แต่ถ้าหากมีอุปกรณ์ที่ชำรุดเสียหายให้เก็บซากเอาไว้เพื่อมาขอยืมลูกใหม่ได้อีกครับ

	นายวิเชียร สงเสนประธานสภา
	ขอบคุณท่านรองปลัดนะครับ มี 9 หมู่บ้าน มีความเห็นให้หยุดไว้ก่อน ขอความเห็นหมู่ที่ 7 ครับ

	นายสุวิทย์  รักรอด
ส.อบต.หมู่ที่ 7
	ท่านประธานสภา, สมาชิกสภาอบต. ทุกท่าน
ผมมีความเห็นว่าให้หยุดครับ

	นายวิเชียร สงเสนประธานสภา
	- ขอให้ท่านไปประสานกับประธานศูนย์กีฬาด้วยว่าด้วยเหตุผลอะไรถึงหยุด
- ท่านอื่นมีอะไรเพิ่มเติมไหมครับ เชิญครับ

	นายจรุง   ปิยวิทย์
ส.อบต.หมู่ที่ 9
	ท่านประธานสภา, สมาชิกสภาอบต. ทุกท่าน   ผมมีเรื่องหารือ คือ อยากให้สร้างศาลาที่จอดรถเผื่อว่าจะได้ตั้งอาหารไว้รับประทานข้าวเที่ยงครับ


	นายวิเชียร สงเสนประธานสภา
	สถานที่แห่งนี้คงต้องมีอีกหลายอย่างนะครับ ท่านสมาชิกมีอะไรเพิ่มเติมอีกไหมครับ

	นายทวี  ภารชาตรี        ส.อบต.หมู่ที่  5
	ท่านประธานสภา, สมาชิกสภาอบต. ทุกท่าน
- เรื่องการสอนภาษาอังกฤษ ปีที่แล้วเราทำมีผู้สนใจเป็นจำนวนมาก ปีนี้ 2559 น่าจะมีอีก เพราะมีผู้ปกครองสนใจสอบถามเข้ามา   อีกเรื่องคือ ไฟไหม้ในสวนสมเด็จฯ การแก้ปัญหาให้มันแคบลง ผมขอนำเสนอว่าระยะทางในการเข้าไปให้ขุดเป็นทาง เพื่อให้จะได้แก้ปัญหาในการดับไฟ เพราะแปลงที่ ไฟไหม้คือแปลงที่ 2 เป็นแปลงที่เป็นต้นเสม็ดส่วนที่ว่างน่าจะทำเป็นถนนให้คนเดินได้ และกระจูดที่ท่านนายกเคยให้ปลูกก็ยังมีมากมายอยากให้ส่งเสริมการปลูกกระจูด      ผมคิดว่าน่าจะเป็นการพัฒนาครับ ขอบคุณครับ

	นายวิเชียร สงเสนประธานสภา
	การปรับปรุงภูมิทัศน์ในแผนมีแล้วครับ สามารถทำได้เลย ท่านนายกมีอะไรเพิ่มเติมไหม        เชิญครับ

	นายบุญฤทธิ์  แคล้วแก้วนายก อบต.
	ท่านประธานสภา, สมาชิกสภาอบต. ทุกท่าน   ในส่วนของ ม.3 ที่แจ้งเรื่องประปา จะประสานให้ครับ และไม่ทราบว่าไฟฟ้าที่เสียอยู่ฝั่งไหนของสะพานครับผมจะประสานให้ครับและผมขอเรียนให้ทราบเรื่องบ่อบาดาล ม.2 ความคืบหน้าตอนนี้ อบต.ประสานงานทำเรื่อง ขออนุญาตจาก ทสจ.นครศรีธรรมราช พรุ่งนี้ถ้าว่างผมก็จะเข้าไปเพราะกรมทรัพยากรน้ำภาค 8 พร้อมที่  จะเจาะแล้ว ผมได้ถามไปกับกองช่างเขาบอกว่ารอหนังสืออนุญาตจาก ทสจ. อยู่ครับ
- แจ้งให้ทราบเรื่องไฟไหม้ในสวนสมเด็จฯ ตอนนี้ก็ประกาศภัยพิบัติแล้ว โดยใช้งบประมาณรายจ่ายโดยประมาณ   26,000  บาท  คืนที่ไฟไหม้ ก็จะตรงกับวันที่เลี้ยงส่ง นายมนตรี  ชูแก้ว เกษียณอายุการทำงาน บางส่วนก็จะช่วยกันออก ก็หลายวันอยู่ครับ ก็จะได้เจ้าหน้าที่ไฟป่าบ้าง เจ้าหน้าที่ดับเพลิงหลายๆอบต. มาตั้งแต่ลานข่อย ต้องขอขอบคุณมากครับ โดยเฉพาะของอุทยานฯ และเจ้าหน้าที่ไฟป่าก็ต้องขอขอบคุณครับ
- ฝากเรื่องประปา ม.9 มีชาวบ้านโทรมาครับ ตอนนี้เรื่องมันอยู่ที่ว่าเราขอยืมตัวผู้ควบคุมงานจากประปาภูมิภาค ก็ยังไม่ตอบนะครับ เพราะว่าการดำเนินงานของประปาภูมิภาคต้องมี         ผู้ควบคุม มาร่วมกับช่างของอบต. อันนี้ฝากประชาสัมพันธ์ไปด้วยครับ
- การเลือกตั้ง แจ้งมาว่าให้ทางอบต.ตอบว่าพร้อมหรือไม่พร้อม ทั้งงบประมาณและอุปกรณ์การเลือกตั้ง อันนี้คือรัฐบาลส่งหนังสือมาเพื่อให้ทุก อบต.ตอบ เราก็ตอบไปว่าพร้อมครับ การลงประชามติครับ     วันนั้นผมเองก็ได้ไปประชุมมา ที่กองทัพภาคที่ 4 ที่ทุ่งท่าลาด เรื่องการทำประชามติ วันที่ 7 สิงหาคม 2559 ทั้งนี้ทั้งนั้นตามข่าวทางทีวีให้พิจารณาเอาเองว่าจะรับหรือไม่รับนะครับ
- ฝากในเรื่องประปา ม.9 – ม.10 ซอยนายเสนอ นางสาคร เราได้ทำส่งไปให้ประปาดำเนินการแบบประมาณการเรียบร้อยแล้ว ไม่ทราบว่าประปาประมาณการแบบมาหรือยังฝาก ส.อบต.    ในพื้นที่ช่วยให้ติดตามให้ด้วยครับ สำหรับที่ท่านประธานสภาเรียนให้ทราบ นายกแดงนำหนังสือมาให้เมื่อวาน สำหรับงบประมาณยุทธศาสตร์จังหวัด งบ 18 ล้าน ถนนสายรักขิตวัน-ใสชมพู่  ต่อจากที่ อบต.ได้ทำไว้แล้ว แจ้งมาว่าประมาณเดือนสิงหาคม สำหรับหนังสืออยู่ที่ท่านประธานสภาอีกอย่างคือมีคน  แจ้งมา นับว่าเป็นข่าวดีสำหรับหน้าที่ทำการ อบต. 9 ล้านบาท รู้สึกว่าตอนนั้นแบบจะเป็นของบริษัทซีซี ให้เขาเขียนแบบประมาณการไว้ และหน้าโรงเรียน   ชะอวดวิทยาคาร ตรงนั้นก็ได้เพราะนายกแดงเป็นผู้ประสาน ผมเองก็ดีใจเลยมาบอกต่อแต่ถ้าเกิดว่าไม่ได้หรืออย่างไรอย่าบอกชาวบ้านว่าผมโกหกนะครับ
- สำหรับงบประมาณซ่อมแซมถนนที่เป็นหลุมบ่อ ตอนนี้ก็มีวัสดุหินคลุกพอจะแก้ปัญหาได้บ้าง
- ขอความกรุณาในเรื่องของการช่วยเหลือใน ม.4 มีอยู่ 2 ซอย เมื่อก่อนถนนเรียบร้อยดี พอได้ตำบล   ละ 5 ล้านบาท ไปขุดปรากฏว่าถนนเว้าแหว่งหมด อยากเรียนสมาชิกว่าจะขอค่าวัสดุไปช่วย คงจะเป็นวัสดุลูกรังขอให้ช่างเข้าไปตรวจสอบแล้วประมาณการและประสานงานภายนอก ระยะทางตรงนั้น    200 เมตร ก็เคยทำงบประมาณของตำบลละ  5 ล้าน ทำไปได้ประมาณ 300 เมตรครับ
- หารือถนนที่เราทำบันทึกข้อตกลงระหว่างบริษัทซีซีกับอบต.ชะอวด ผมคิดว่าน่าจะเอาหินคลุกลงไปช่วย แต่ต้องทำหนังสือส่งไปให้บริษัทซีซีคับ   ฝากเรื่องงบประมาณ หมู่บ้านละ 200,000 บาท วันนั้น ผมเองและคณะกรรมการ กพอ.อนุมัติไปให้ทั้งหมดของตำบลชะอวด ฝากให้ดำเนินการด้วยครับ

- ฝากประชาสัมพันธ์เรื่องงบประมาณในการช่วยเหลือวัด ตอนนี้มีหนังสือส่งมา ที่จ่ายไปแล้วไม่เป็นไร ถ้ายังไม่จ่ายให้ระงับไว้ก่อน   ขออภัยในเรื่องการจ่ายขาดเงินสะสมเรื่องไฟฟ้าสาธารณะ ช่วงนั้นหนังสือสั่งการมาให้ใช้เฉพาะเรื่องน้ำอย่างเดียว เรื่องภัยพิบัติ แต่หลังจากนั้นท้องถิ่นอำเภอก็แจ้งว่าใช้ได้สำหรับเรื่องจ่ายขาดเงินสะสม  เพราะฉะนั้นไฟฟ้าสาธารณะของ ม.2, ม.3 , ม.4 , ม.6 ,ม.7   ผมจะให้ส่วนโยธาแจ้งไฟฟ้าเขียนแบบประมาณการ เพราะต้องใช้เวลาแล้วในการเขียนแบบประมาณการเมื่อเขียนเสร็จต้องส่งไปให้ทางเขตอนุมัติ ประปาก็เช่นเดียวกัน     ทุกอย่างต้องเป็นขั้นตอน เป็นระเบียบ อยากจะเรียนให้ ส.อบต.ทุกท่านได้ทราบครับ

	นายวิเชียร สงเสนประธานสภา
	ขอบคุณนายกอบต. ไม่ทราบว่าท่านสมาชิกสภามีอะไรเพิ่มเติมไหมครับ

	นายทวี  ภารชาตรี        ส.อบต.หมู่ที่  5
	ท่านประธานสภา, สมาชิกสภาอบต. ทุกท่าน
ช่วยให้กองช่างไปดำเนินการขุดทิศทางน้ำ ผมแจ้งหลายครั้งแล้วยังไม่ดำเนินการ ฝากท่านประธานสภาช่วยดำเนินการให้ด้วย

	นายวิเชียร สงเสนประธานสภา
	ท่านนายกอบต. สมาชิกสภาอบต.ทุกท่าน ไม่ทราบว่ามีประเด็นใดที่จะเสนออีกบ้าง เมื่อไม่มี            เรื่องอื่นๆ  อีก ต้องขอขอบคุณทุกท่านและขอปิดการประชุมครับ

	ปิดประชุม
	เวลา 13.10 น.           


 (นายทวี     ภารชาตรี)
           สมาชิกสภาองค์การบริหารส่วนตำบล ทำหน้าที่
           เลขานุการสภาองค์การบริหารส่วนตำบลชะอวด
คณะกรรมการตรวจรายงานการประชุมได้ตรวจรายงานการประชุมนี้   เมื่อวันที่  22   เดือน มิถุนายน  พ.ศ. 2559   
เวลา   13.30  น.  ณ.  ที่ทำการองค์การบริหารส่วนตำบลชะอวด                                                

 (ลงชื่อ)        
  
               ประธานกรรมการตรวจรายงานการประชุม


             (นายเล็ก    สุขเนาวรัตน์)

 (ลงชื่อ)
          


     กรรมการตรวจรายงานการประชุม
             (นายทวี     ภารชาตรี)

  (ลงชื่อ)      


    เลขานุการตรวจรายงานการประชุม      
                                 (นายเสถียร    วันรัตน์)
สภาองค์การบริหารส่วนตำบลชะอวด รับรองรายงานการประชุมสภา    สมัยวิสามัญ  สมัยที่   1   แล้ว              
ในการประชุมสภาอบต.ชะอวด  สมัยสามัญ  สมัยที่  2  ประจำปี 2559  เมื่อวันที่  29    เดือน มิถุนายน  พ.ศ. 2559

                     (ลงชื่อ)       
            
                               (นายวิเชียร     สงเสน)

                  ประธานสภาองค์การบริหารส่วนตำบลชะอวด
รายงานการประชุมสภาอบต.ชะอวด
สมัยวิสามัญ   สมัยที่ 2 
ประจำปี พ.ศ. 2559

  26   กันยายน  2559
ของ  

องค์การบริหารส่วนตำบลชะอวด  

   อำเภอชะอวด   จังหวัดนครศรีธรรมราช
